text: Missä tahansa Springfieldissä sijaitsevissa rakennuksissa tai rakennelmissa näkyy Bart Simpsonin "El Barto" -graffiti, vaikka Bart nähdään todella harvoin tekemässä niitä.


title: Luettelo televisiosarjan Simpsonit vakiovitseistä

text: Tapahtuu usein, kun joku aikuinen hahmo (esimerkiksi Homer) on unohtanut jotain tai tehnyt muun virheen ja tajuaa sen yllättäen. Hahmoa ei enää näy ruudulla, sen sijaan kuuluu jalkojen töminää, sitten oven aukaisu ja sulkeminen, ja lopulta kuuluu kuinka hahmo astuu autoonsa ja kihdyttää pois.


text: Melkein kaikissa jaksoissa nähty Homerin auto tuhoutuu esimerkiksi kolareista täysin korjauskelvottomaan kuntoon. Se on kuitenkin aina kunnossa seuraavassa jaksossa.


title: Ystävä hädässä

text: Ystävä hädässä voi tarkoittaa ainakin seuraavia asioita:


title: SA-int

text: SA-int on lyhenne sanoista "Suomen armeijan intendentuuriosasto". Intendentuuriosasto hankki kaikki talous- ja vaatetusmateriaalit Suomen armeijalle vuoteen 1960 asti.


title: SA-int

text: Puhekielessä SA-int tai "intti" on edelleenkin Suomen puolustusvoimien synonyymi. Tämä juontaa juurensa aikanaan lähes jokaisesta varusesineestä löytyneeseen SA-int-leimaan tai -kaiverrukseen.


title: SA-int

text: Nykyisin vastaavaa tehtävää hoitaa Puolustusvoimien logistiikkalaitos.


title: The Cambodia Daily

text: The Cambodia Daily on Kambodžassa ilmestyvä sanomalehti. Se julkaistaan Phnom Penhissä kuudesti viikossa ja on siten Kambodžan ainoa päivittäinen englanninkielinen sanomalehti. Lehden perusti yhdysvaltalainen Bernard Krisher vuonna 1993.


title: The Cambodia Daily

text: Kambodžan toinen englanninkielinen sanomalehti on kahden viikon välein julkaistava "Phnom Pehn Post".


title: Kaksiulotteisuus

text: Kaksiulotteisuus tarkoittaa kahden vektorin virittämää avaruutta. Tätä avaruutta kutsutaan "tasoksi". Vektorit on nimetty tavallisesti koordinaatistossa x- ja y-akseleihin. Paikka esitetään koordinaatistossa koordinaattiparina (x, y), jossa x ja y ilmaisevat paikan origosta x- ja y-komponenteittain. Paikka voi saada positiivisia ja negatiivisia komponentteja X- ja y-akseleilla.


title: Veitsenheitto

text: Veitsenheitto on laji, jossa veistä käytetään kohteeseen osumiseen. Veitsenheittoa kuuluu useaan kamppailulajiin, muun muassa hapkidoon. Veitsenheitto on kuitenkin enemmän taide- ja viihdelaji kuin varsinainen taistelutaito.


title: Veitsenheitto

text: Heittoveitset ovat tyypillisesti yksiosaista metallia, joissa kädensijaa ei ole erikseen muotoiltu, eikä väistintäkään ole. Tyypillisesti heittoveitsissä on tikarimainen, kahdelta sivulta teroitettu terä. Yleensä heittoveitsen painopiste on terän ja kädensijan kohtauspaikassa. Joissain heittoveitsissä on terä molemmissa päissä. Kuitenkin periaatteessa mitä tahansa veistä, tikaria tai puukkoa voidaan käyttää veitsenheiton välineenä.


title: Veitsenheitto

text:
Veitsenheittoa esiintyy tyypillisesti sirkuksissa, joissa tavallisin ohjelmanumero on asettaa avustaja puisen alustan eteen. Veitsenheittäjä demonstroi taitoaan heittämällä veitsiä mahdollisimman lähelle avustajaa, tätä kuitenkin naarmuttamatta.
Ohjelmanumeroa voi olla myös vaikeutettu siten, että avustaja on kiinnitetty pyöreään taustalevyyn haara-asentoon ja taustalevy pyörii siten, että avustaja on koko ajan liikkeessä ja on välillä pää alaspäinkin (), tai esimerkiksi silmät sidottuna heittämistä.


title: Veitsenheitto

text: Sirkuksessa veitsenheitto voi olla myös illuusio: Taustasta nousee veitsiä, ja heittäjä ainoastaan näyttelee heittämistä kätkien veitsen. Tällöin kyse on enemmän silmänkääntötempusta kuin varsinaisesta veitsenheitosta.


title: Veitsenheitto

text: Veitsenheitto vakioetäisyydeltä on suhteellisen helppo taito oppia. Varsinainen vaikeus ei ole osumisessa vaan siinä, että veitsen saa osumaan kohteeseensa terä edellä. Heitetty veitsi ei suinkaan lennä suoraan "tikkamaisesti" terä edellä, vaan se pyörii heittotyylistä ja heiton voimasta suuresti riippuvalla nopeudella. Siksi veitsenheitto vaatii enemmänkin hyvää etäisyydenarviointikykyä ja kykyä vaihtaa pyörähdysten määrää sekä heittoasentoa tilanteen mukaisesti kuin tarkkaa osumista: rotaatio helpottaa maaliin osumista vähentämällä ilmavirtojen vaikutusta. Jos ei heitetä vakioetäisyydeltä, veitsenheitto vaatii paljon harjoittelua.


title: Veitsenheitto

text: On myös toinen tapa heittää veitsiä, siinä veitsi lentää suoraan eikä pyöri. Se kuitenkin vaatii erikoisia veitsiä, jotka joko ovat painavateräisiä ja kevytkahvaisia ja/tai joissa on perässä tupsu (kunai). Näiden veitsien heittämiseen on myös erilainen heitto-ote. Suomalaisessa kilpaveitsenheitossa pyöriminen on vaatimus eikä suoraan terä edellä lentäviä veitsiä pidetä hyväksyttävänä.


title: Famicom BASIC

text: Family BASIC tai Famicom BASIC on Famicomilla ohjelmointia varten käytettävä versio BASIC-ohjelmointikielestä. Ohjelmisto mahdollisti omien pelien ohjelmoinnin. Famicom BASIC julkaistiin näppäimistön ja ohjekirjan kanssa Japanissa kesäkuussa 1984; sen kehittivät yhteistyössä Nintendo, Hudson Soft ja Sharp Corporation. Ohjelmisto julkaistiin toisen kerran päivitettynä helmikuussa 1985 .


title: Famicom BASIC

text: Joitakin Nintendon peleissä nähtyjä visuaalisia komponentteja, kuten taustoja ja hahmoja "Mario"- ja "Donkey Kong" -peleistä (noin 1984–1985), tehtiin saataville Famicom BASIC:n peruskehitysosina tai etukäteen tehdyissä Famicom BASIC -peleissä. Nintendo suunnitteli Famicom BASIC:n julkaisemista Yhdysvalloissa, mutta päätti ettei halua markkinoida NES:iä tietokoneena.


title: Famicom BASIC

text: Ohjelmat voi tallentaa käyttäen Famicom Data Recorder -oheislaitetta, joka on periaatteessa Famicomin versio Commodore 64:n Datassettesta. Famicom Disk Systemiä ei voi käyttää Famicon BASIC:n kanssa, koska sekä Disk Systemin RAM-adapteri että Famicom BASIC:n kasetti kiinnitetään Famicomin kasettiluukkuun.


title: Gabriele D’Annunzio

text: Gabriele D’Annunzio (12. maaliskuuta 1863 Pescara, Abruzzo, Italia – 1. maaliskuuta 1938 Gardone Riviera, Italia) oli italialainen runoilija, kirjailija ja näytelmäkirjailija.


title: Gabriele D’Annunzio

text: D’Annunzio syntyi varakkaan maanomistajan perheeseen Pescarassa, jossa hän myös vietti varhaislapsuutensa. D’Annunzio lähetettiin Pratoon oppikouluun, jossa ollessaan hän julkaisi kuusitoistavuotiaana ensimmäiset runonsa. Vuonna 1881 hänet hyväksyttiin opiskelemaan La Sapienza -yliopistoon Roomaan, jossa hän osallistui monien kirjallisten ryhmien, esimerkiksi Cronaca Bizantinan, toimintaan ja kirjoitti paikallisiin lehtiin artikkeleita ja kirjallisuusarvosteluja. Noina vuosina hän aloitti myös oman varsinaisen kirjallisen uransa kirjoittamalla teokset "Canto Novo" (1882), "Terra Vergine" (1882), "L’Intermezzo di Rime" (1883), "Il Libro delle Vergini" (1884) sekä suurimman osan novelleista, jotka myöhemmin koottiin teokseksi "San Pantaleone" (1886). Arvostelijoista jotkut, jotka olivat aluksi tervehtineet häntä ihmelapsena, alkoivat nyt hyljeksiä hänen uutta tyyliään ja syyttivät häntä yleisen moraalin turmelemisesta. Toisaalta häntä kiitettiin Italian kirjallisuuden uudistajana ja sen elinvoiman palauttajana. Yliopistovuosiensa jälkeen D’Annunzio työskenteli toimittajana "La Tribuna" -sanomalehdessä, jossa hän nimimerkillä ”Duca Minimo” kirjoitti eräät terävimmistä teksteistään.


title: Gabriele D’Annunzio

text: Vuonna 1883 D’Annunzio meni naimisiin Maria Hardouin di Gallesen kanssa. Heille syntyi kolme poikaa, mutta liitto päättyi eroon vuonna 1891. Sittemmin D’Annunziolla oli pitkäaikainen suhde näyttelijätär Eleonora Duseen, joka esiintyi monissa D’Annunzion kirjoittamissa näytelmissä, mutta hänellä oli myös useita muita rakastajattaria.


title: Gabriele D’Annunzio

text: D’Annunzio vietti melko huimapäistä elämää ja velkaantui. Velkojiaan hän pakeni 1910 Ranskaan, jolloin myös suhde Eleonora Duseen päättyi. Ranskassa hän teki yhteistyössä säveltäjä Claude Debussyn kanssa musiikkinäytelmän "Le martyre de Saint Sébastien". Ensimmäisen maailmansodan puhjettua D’Annunzio palasi Italiaan, jossa hän julkisissa puheissaan kehotti Italiaa liittymään ympärysvaltojen rinnalle. Hän liittyi Italian ilmavoimiin ja taisteli sodassa hävittäjälentäjänä, jossa yhteydessä hänen toinen silmänsä sokeutui. Sota vahvisti hänen näkemyksiään siitä, että Italian oli omaksuttava vahvempi rooli kansainvälisessä politiikassa sodanaikaisten liittolaistensa rinnalla.


title: Gabriele D’Annunzio

text: Pariisin rauhankonferenssissa 1919 esitettyjen Fiumen kaupunkia koskevien alueluovutusten suututtamana D’Annunzio kokosi 2 000 miehen vahvuisen joukon, marssi heidän johdossaan Fiumeen ja vaati kaupungin liittämistä Italiaan. Kun se ei onnistunut, D’Annunzio julisti Fiumen itsenäiseksi valtioksi ja itsensä sen päämieheksi "Duceksi". Joulukuussa 1920 Italian laivaston tulitettua Fiumea hän joutui kuitenkin luopumaan kaupungin hallinnasta. Tapahtuman jälkeen Benito Mussolini määräsi D’Annunzion kotiarestiin Gardajärvelle, jossa hän keskittyi kirjoittamiseen ja iloiseen elämään. Hänestä alettiin Mussolinin valtakaudella käyttää nimitystä "Il Vate", Profeetta.


title: Gabriele D’Annunzio

text: D’Annunzio nimitettiin Italian kuninkaallisen akatemian puheenjohtajaksi vuonna 1937. Hän kuoli aivohalvaukseen kotonaan 1. maaliskuuta 1938.


title: Johan Davidsson

text: Johan Davidsson (s. 6. tammikuuta 1976 Jönköping, Ruotsi) on ruotsalainen entinen jääkiekkoilija, joka pelasi suurimman osan urastaan HV71:n joukkueessa Elitserienissä. Hän oli pelipaikaltaan keskushyökkääjä.


title: Johan Davidsson

text: Davidsson pelasi ensimmäisen ottelunsa aikuisten sarjassa tammikuussa 1993, kun hänen edustamansa HV71 kohtasi Elitserienin runkosarjassa Djurgårdenin. Hän pelasi kauden 1992–1993 aikana HV:n paidassa yhteensä kahdeksan ottelua, joissa hän teki yhden maalin. Hän vakiinnutti asemansa HV:n vakiokokoonpanossa kaudella 1993–1994. Davidssonin ensivisiitti seurassa jatkui vuoteen 1997, jolloin hän siirtyi Helsingin IFK:n riveihin Suomen jääkiekon pääsarjaan SM-liigaan. Davidssonin ensimmäisten Elitserien-vuosien pisteiden valossa paras kausi oli kausi 1996–1997, jolla hän oli runkosarjassa seuransa toiseksi paras pistemies Stefan Örnskogin jälkeen tehtyään 50:ssä pelaamassaan runkosarjaottelussa 39 tehopistettä, 18 maalia ja 21 syöttöpistettä. Keväällä 1995 hän oli voittamassa Ruotsin mestaruutta, kun HV71 voitti Elitserienin loppuotteluissa Brynäsin otteluvoitoin 3–2.


title: Johan Davidsson

text: Vuonna 2001, neljän muualla pelatun kauden jälkeen Davidsson palasi HV71:n riveihin. Toisella HV71-visiitillään hän on ollut viidellä runkosarjakaudella joukkueen eniten pisteitä tehnyt pelaaja (kausilla 2001–2002, 2002–2003, 2004–2005, 2008–2009 ja 2009–2010) ja kolmella runkosarjakaudella joukkueen toiseksi eniten pisteitä tehnyt pelaaja (kaudella 2003–2004 Kalle Sahlstedtin, kaudella 2006–2007 Johan Åkermanin ja kaudella 2007–2008 Jukka Voutilaisen jälkeen). Hän on tehnyt vuosina 2001–2010 joka kausi yli 30 runkosarjapistettä ja enimmillään hän on tehnyt yhden Elitserien-runkosarjakauden aikana 58 tehopistettä (12 maalia ja 46 syöttöpistettä 55:ssä runkosarjaottelussa), mihin hän pystyi kaudella 2009–2010. Davidsson sijoittui tuolla kaudella Elitserienin pistepörssin kolmanneksi Mats Zuccarello Aasenin ja Tony Mårtenssonin jälkeen.


title: Johan Davidsson

text: Keväällä 2004 Davidsson oli voittamassa HV:ssä seuran toista Ruotsin mestaruutta, kun seura voitti Elitserienin loppuotteluissa Färjestadin voitoin 4–3. Hän oli pudotuspeleissä 2004 koko liigan paras pistemies tehtyään 19:ssä pudotuspeliottelussa 17 tehopistettä, viisi maalia ja 12 syöttöpistettä. Kauden päätteeksi hänet palkittiin Ruotsin jääkiekkoliiton ja Expressen-lehden jakamalla Guldpucken-palkinnolla (Ruotsin vuoden jääkiekkoilija). Davidsson oli voittamassa Ruotsin mestaruutta myös vuonna 2008. Hän sijoittui tuon vuoden Elitserien-pudotuspelien pistepörssissä toiseksi joukkuetoveri Jukka Voutilaisen jälkeen tehtyään 20 tehopistettä, kahdeksan maalia ja 12 syöttöpistettä, 17:ssä ottelussa.


title: Johan Davidsson

text: Vuonna 2009 Davidsson sai Guldhjälmen-palkinnon. Hänet on myös valittu kolmesti Ruotsin jääkiekkotoimittajien äänestyksessä vuoden herrasmiespelaajan Rinkens riddare -palkinnon saajaksi ja Elitserien-tuomarien äänestyksessä kahdesti vastaavanlaisen Årets gentleman -palkinnon saajaksi. Ruotsalaisten jääkiekkoilijoiden tähdistökentälliseen hänet on nimetty viidesti, vuosina 2003, 2004, 2007, 2008 ja 2010. Davidssonilla on hallussaan Elitserienin kaikkien aikojen syöttöennätys niin runkosarjassa (386) kuin pudostupeleissäkin (75).


title: Johan Davidsson

text: Davidsson on pelannut urallaan kaksi kautta Suomen SM-liigassa, kauden 1997–1998 HIFK:ssa ja kauden 2000–2001 Espoo Bluesissa. Hän oli keväällä 1998 voittamassa Suomen jääkiekkomestaruutta, kun IFK kukisti SM-liigan loppuotteluissa Tampereen Ilveksen. Hän teki kaudella 1997–1998 43:ssa pelaamassaan ottelussa tehot kymmenen maalia ja kolmekymmentä syöttöpistettä ja oli näin IFK:n toiseksi paras pistemies Jan Čalounin jälkeen sekä koko liigan pistepörssin kymmenes. Bluesissa, jonka riveihin Davidsson siirtyi lokakuussa 2000, hän oli kaudella 2000–2001 seuran kolmanneksi paras pistemies Frank Banhamin ja Valeri Krykovin jälkeen tehtyään 35:ssä runkosarjaottelussa 29 tehopistettä, 12 maalia ja 17 syöttöpistettä.


title: Johan Davidsson

text: Vuonna 1998 Davidsson siirtyi NHL:n Mighty Ducks of Anaheimiin, joka oli varannut hänet numerolla 28 toisella kierroksella. Hän pelasi kaudella 64:ssä NHL:n runkosarjaottelussa, joissa hän teki kahdeksan tehopistettä, kolme maalia ja viisi syöttöpistettä. Hän pelasi kauden aikana myös yhdeksän ottelua Anaheimin silloisen farmiseuran Cincinnati Mighty Ducksin riveissä AHL-liigassa. Kaudella hän edusti Anaheimia viidessä NHL:n runkosarjaottelussa suurimman osan kaudesta kuluessa Cincinnatissa.


title: Johan Davidsson

text: Maaliskuussa 2000, ennen NHL:n siirtorajan umpeutumista, Davidsson siirtyi New York Islandersiin pelaajakaupassa, jossa Anaheim sai vaihdossa hänen maanmiehensä Jörgen Jönssonin. Davidsson pelasi kauden 1999–2000 lopulla Islandersissa neljätoista runkosarjaottelua, joissa hän teki tehot kaksi maalia ja neljä syöttöpistettä. Syyskuussa 2000 hän teki vapaana agenttina sopimuksen NHL-seura Vancouver Canucksin kanssa, mutta jäätyään harjoituskauden jälkeen ilman paikkaa seuran vakiomiehistössä, hän jätti NHL:n ja palasi Euroopan sarjoihin.


title: Johan Davidsson

text:
Johan Davidsson on edustanut Ruotsia neljästi aikuisten jääkiekon maailmanmestaruuskilpailuissa. Vuoden 2002 kotikisoissa hän oli voittamassa Ruotsille pronssia, maailmanmestaruuskilpailuissa 2003, jotka pelattiin Suomessa, hopeaa ja maailmanmestaruuskilpailuissa 2004, jotka pelattiin Tšekissä, niin ikään hopeaa. Venäjän maailmanmestaruuskilpailuissa 2007, joissa Ruotsi jäi neljänneksi, Davidsson teki yhdeksässä ottelussa 14 tehopistettä, seitsemän maalia ja seitsemän syöttöpistettä, ja hän voitti näin MM-turnauksen pistepörssin sekä sijoittui maalipörssissä toiseksi Aleksei Morozovin jälkeen.
Davidsson on edustanut maataan useaan otteeseen myös nuorten jääkiekon arvokilpailuissa. Hän oli 1990-luvun puolessa välissä voittamassa maalleen kahta alle 20-vuotiaiden jääkiekon MM-hopeaa ja yhtä MM-pronssia. Ensiesiintymisensä Ruotsin A-maajoukkueessa Davidsson teki marraskuussa 1996, kun maa kohtasi Suomessa pelatussa turnauksessa Tšekin maajoukkueen.


title: Johan Davidsson

text: Davidsson seurusteli vuonna 2003 Linda Lampeniuksen kanssa.


title: Loviisan sataman ratapiha

text: Loviisan satama on Suomen rataverkon liikennepaikka ja rataosan pääteliikennepaikka. Liikennepaikka sijaitsee Loviisan kaupungissa sijaitsevassa Valkon satamassa. Liikennepaikalla on ainoastaan tavaraliikennettä.


title: Orimattilan rautatieasema

text: Orimattilan rautatieasema on Suomen rataverkon liikennepaikka Lahden–Loviisan radalla Orimattilan kaupungissa. Liikennepaikkaa käytetään ainoastaan tavaraliikenteen kuormausasemana, henkilöliikennettä ei ole.


title: Orimattilan rautatieasema

text: Alun perin Orimattilan rautatieasema perustettiin yhtenä liikennepaikkana kapearaiteiselle Loviisan–Vesijärven rautatielle, joka avattiin yleiselle liikenteelle 1904. Rautatieasema siirtyi Valtionrautateiden omistukseen 1950-luvun lopussa. Täysmittaisen liikenteen tarpeeseen rakennettiin uusi asema 1,5 kilometriä entisen pohjoispuolelle. Asemarakennus purettiin 1990-luvulla.


title: Terihi

text: Terihi on eteläisiin Marquesassaariin kuuluva asumaton saari Ranskan Polynesiassa. Se sijaitsee noin kilometrin Moho Tanista eteläkaakkoon. Terihi liitettiin vuonna 1992 Motanen luonnonsuojelualueeseen.


title: Marquesasin kieli

text: Marquesasin kieli tarkoittaa seuraavia kieliä:


title: Hot Space

text: Hot Space on brittiläisen Queen-yhtyeen vuonna 1982 julkaisema kymmenes studioalbumi. Sillä oli rockin lisäksi disko- ja dancemusiikin vaikutteita.


title: Hot Space

text: Queen aloitti albumin nauhoitukset Sveitsissä syyskuussa 1981. Albumi valmistui maaliskuussa 1982 ja julkaistiin saman vuoden toukokuussa. Albumin kappaleella "Under Pressure" on mukana David Bowie. Singleinä julkaistiin sen lisäksi "Back Chat", "Body Language", "Calling All Girls" ja "Las Palabras de Amor".


title: Hot Space

text: Albumi julkaistiin alun perin vinyylilevynä ja kasettina Englannissa ja Yhdysvalloissa. Vuonna 1986 albumi julkaistiin ensimmäisen kerran CD-levynä ja uudelleen remix-kappaleen kanssa vuonna 1991. Vuonna 2001 albumi julkaistiin remasteroituna CD-levynä Japanissa ja 2004 Euroopassa.


title: Hot Space

text: Yhdysvaltalainen räppäri Vanilla Ice (oik. Robert Van Winkle) kopioi kappaleen "Under Pressure" bassokuvion tunnetuimpaan hittiinsä "Ice Ice Baby" vuonna 1990. Winkle ei maksanut rojalteja kappaleesta, koska hänen mukaansa hänen kappaleensa bassokuviossa oli yksi erilainen nuotti verrattuna alkuperäiseen. Queen ja Bowie haastoivat Winklen oikeuteen, mutta kiista soviteltiin lopulta oikeussalin ulkopuolella.


title: Hot Space

text: Vuonna 1991 uudelleenjulkaistussa CD-versiossa on lisäksi myös uudelleensovitettu bonuskappale:


Kotlasski tselljulozno-bumažnyi kombinat () eli "Kotlasin sellu- ja paperiyhtymä" on Luoteis-Venäjällä Arkangelin alueella Korjažmassa sijaitseva metsäteollisuuskeskus. Se kuuluu nykyään Gruppa Ilim -konserniin ja sitä kutsutaan konsernissa Korjažman haaraosastoksi ("Filial v Korjažme"). Tehtaalla on noin 3300 työntekijää.


title: Kotlasski tselljulozno-bumažnyi kombinat

text: Yhtiön kaupalliset suhteet järjestyvät konsernin kautta, mutta konserni ei ole järjestäytynyt länsimaiseen tapaan tuoteryhmittäin, kuten jo esimerkiksi Syktyvkarin paperitehdas, joka kuuluu eteläafrikkalaiselle Mondille.


text: 1990-luvun loppuvuosina tehtaan omistuksesta kilpailivat Ilim Palp (nykyinen Gruppa Ilim) ja Oleg Deripaska


text: Tehtaalla on kaksi viskoosiselluloosantuotantolinjaa ja yksi sulfaattiselluloosantuotantolinja, jossa on selluloosankuivatuskoneena Rauma-Repolan seitsemän metriä leveä selluloosankuivauskone.


text: Tehtaalla on kaksi neuvostoliittolaista vanhaa kapeaa säkkipaperikonetta (säkkipaperikoneet 1 ja 2).


text: Tehtaalla on kaksi viiden metrin levyistä kartonkikonetta, joista kartonkikone 3 tuottaa aallotuskartonkia ja kartonkikone 4 kraftlineria. Kartonkikone 4:ssä on viimeisenä puristimena isotelapuristin.


text: Paperikone 5 ja paperikone 6 ovat viisi metriä leveitä, kapeita Voithin hienopaperikoneita, jollainen Neuvostoliiton aikana asennettiin myös Viipurin paperitehtaalle 1988.


text: Kotlasin selluloosa- ja paperiyhtymä on yksi monipuolisimmin eri paperi- ja kartonkilaatuja tuottava tehdaskokonaisuus Venäjän federaatiossa. Tämä monipuolisuus perustuu neuvostoaikaisiin investointeihin.


title: Alvar Aalto -museo

text: Alvar Aalto -museo toimii Jyväskylässä ja Helsingissä, joissa sillä on kaikkiaan neljä yleisölle avointa kohdetta. Nämä ovat:Tämä rakennustaiteen ja muotoilun erikoismuseo sijaitsee Jyväskylässä. Se perustettiin vuonna 1966 vaalimaan Alvar Aallon arkkitehtuuria. Museo toimii nykyisin Aallon suunnittelemassa vuonna 1973 valmistuneessa rakennuksessa.


title: Alvar Aalto -museo

text: Museo toimii Aalto-informaation keskuksena järjestäen näyttelyitä sekä kotimaassa että ulkomailla ja tuottamalla Alvar Aaltoon liittyviä julkaisuja. Museossa on pysyvästi esillä Alvar Aallon elämäntyöstä monipuolisesti kertova näyttely. Nykyinen perusnäyttely avattiin Alvar Aallon syntymän satavuotisjuhlavuonna 1998.


title: Alvar Aalto -museo

text: Museon rakennusperintöosaston tehtävänä on Alvar Aallon rakennusten suojelu. Se ylläpitää valtakunnallista suojelurekisteriä ja antaa asiantuntija-apua Aallon rakennuksiin liittyvissä kysymyksissä. Rakennusperintöosasto toimii läheisessä yhteistyössä Museoviraston kanssa.


title: Alvar Aalto -museo

text: Ennen Jyväskylän taidemuseon perustamista (1998) Alvar Aalto -museossa esiteltiin myös kuvataidenäyttelyjä.


title: Alvar Aalto -museo

text: Alvar Aalto -museo (Alvar Aalto 1973) sijaitsee Jyväsjärveen viettävällä rinteellä. Yhdessä Keski-Suomen museon (Alvar Aalto 1961) kanssa rakennukset muodostavat kulttuurikeskuksen Jyväskylän yliopiston (Alvar Aalto 1951–71) välittömässä läheisyydessä.


title: Alvar Aalto -museo

text: Molemmat museorakennukset edustavat Aallon "valkoista kautta". Rakennukset erottava kymmenen vuotta näkyy erityisesti julkisivuissa — Keski-Suomen museon suorakaiteenmuotoinen, rinteestä kohoava fasadi heijastaa aikaisen funktionalismin geometristä käytännöllisyyttä, kun taas Aalto-museo on suljetumpi mutta muodoltaan vapaampi.


title: Alvar Aalto -museo

text: Aallon nimikkomuseon julkisivut ovat Arabian vaaleaa Halla-tiiltä. Korkea betonisokkeli on maalattu valkoiseksi. Lasitetut sauvaklinkkeri-raidat jäsentävät muurimaisia julkisivuja muodostaen reliefin, joka antaa voimakkaan syvyysvaikutelman. Muurimaisuutta korostavat näyttelytilojen kattoikkunoiden pystyrimoitukset.


title: Alvar Aalto -museo

text: Museon ensimmäisessä kerroksessa sijaitsevat aulatilat, museokauppa, Café Alvar, käsikirjasto, toimisto- ja säilytystilat ja museon URBS-työpaja. Café Alvarin ikkunoista on näkymä puroaltaiden sarjaan, jossa vesi virtaa aiemmin paikalla sijainneen vesiuoman kohdalla.


title: Alvar Aalto -museo

text: Toisen kerroksen näyttelytila on kooltaan noin 700 m. Takaseinän mäntyrimoista tehty aaltoileva pinta on muistuma Aallon New Yorkin maailmannäyttelyyn suunnitteleman paviljongin (1939) seinästä. Valo virtaa tilaan kattoikkunoiden kautta. Näyttelytilassa on esillä museon pysyvä näyttely "Alvar Aalto. Arkkitehti." sekä vaihtuvia näyttelyjä arkkitehtuurista ja muotoilusta.


title: Alvar Aalto -museo

text: Alvar Aalto -museon kokoelmassa on lähes 1 500 tallennetta: Aino ja Alvar Aallon suunnittelemia huonekaluja, valaisimia, lasiesineitä ja muuta muotoilua. Kokoelmaan kuuluu myös Alvar Aallon maalauksia ja yli 30 rakennuksen pienoismallia. Uniikkihuonekalujen lisäksi kokoelmaan sisältyy sarjatuotannossa olleiden huonekalujen lähes kaikki mallit ja lukuisia prototyyppejä.


title: Alvar Aalto -museo

text: Alvar Aalto -piirustuskokoelmassa on noin 200 000 originaalipiirustusta ja suunnitelmiin liittyviä dokumentteja vuodesta 1917 alkaen. Museossa on myös valokuva-arkisto, lehtileikekokoelma ja käsikirjasto. Museon kirjearkisto sijaitsee Aallon entisessä arkkitehtitoimistossa Helsingin Tiilimäellä.


title: Alvar Aalto -museo

text: "Alvar Aalto. Arkkitehti." -perusnäyttely esittelee Aallon tuotantoa pienoismallein, originaalipiirustuksin ja valokuvin. Erityisesti on kiinnitetty huomiota 24 yksittäiseen rakennukseen tai rakennusryhmään. Näyttely esittelee myös Aallon muotoilua interiöörien, lasiesineiden sekä huonekalujen välityksellä. Perusnäyttelyn lisäksi museon Galleriassa on esillä vaihtuvia näyttelyjä arkkitehtuurista ja muotoilusta. Museo järjestää myös kiertonäyttelyjä Aallon tuotannosta. Alvar Aallon arkkitehtuuriin ja muotoiluun voi tutustua myös museon tuottamissa verkkonäyttelyissä.Muuratsalon koetalo Säynätsalossa toimi Aallon perheen kesähuvilana vuoteen 1994. Vuodesta 1994 se on kuulunut museon hallintaan. Tontilla sijaitsevat kesähuvila, puuvaja ja savusauna. Aalto itse kuvaili tätä rakennusryhmää sanoen sen olevan yhdistelmä rauhoitettua arkkitehdin ateljeeta ja kokeilukeskusta, jossa voi tehdä niitäkin kokeita, "jotka eivät vielä ole kypsiä kokeiltaviksi ja joissa luonnon läheisyys voi antaa impulsseja sekä muotoihin että rakenteisiin". Kyseessä oli eräänlainen laboratorion idea, johon samalla yhdistettäisiin leikin mentaliteetti.


title: 1,1-dikloorietaani

text: 1,1-dikloorietaani (CHCl), josta käytetään myös nimiä etylideenikloridi, etylideenidikloridi ja metyylidikloorimetaani, on orgaaninen liuotin, joka normaaliolosuhteissa on olomuodoltaan väritön neste, jonka tunnusomainen haju muistuttaa kloroformia. 1,1-dikloorietaanin rakennekaava on CHCHCl, moolimassa 99,0 g/mol, sulamispiste −98 °C, kiehumispiste 57 °C, suhteellinen tiheys 1,175 g/cm (vesi = 1,0 g/cm), liukoisuus veteen (20 °C) 0,6 g/100 ml, leimahduspiste - 6 °C c.c., itsesyttymislämpötila 458 °C, hajukynnys 100 - 200 ppm ja CAS-numero 75-34-3.


title: 1,1-dikloorietaani

text: 1,1-dikloorietaania käytetään pääasiassa 1,1,1-trikloorietaanin valmistukseen, muut käyttökohteet ovat hyvin vähäisiä. Tuotetta muodostuu sivutuotteena valmistettaessa muita kloorattuja etaanijohdannaisia.


title: Kreikan Superliiga

text: Superliiga (kr. Σούπερ Λίγκα) on Kreikan jalkapallon pääsarja. Sarjan ensimmäinen kausi pelattiin 2006–2007. Kreikan pääsarjana sitä ennen edelsi "Alfa Ethniki".


title: Kreikan Superliiga

text: Sarjassa pelaa kahdeksantoista joukkuetta, jotka kauden aikana kohtaavat toisensa kerran kotona ja kerran vieraissa. Kauden päätteeksi kolme heikointa joukkuetta putoaa "Beta Ethnikiin". Sarjan mestari pääsee suoraan Mestarien liigan kolmannelle karsintakierrokselle ja toinen kreikkalaisjoukkue Mestarien liigaan valitaan karsintaturnauksessa, johon osallistuu sarjassa toiseksi, kolmanneksi, neljänneksi ja viidenneksi sijoittuneet joukkueet. Karsinnan voittaja pääsee Mestareiden liigan toiselle karsintakierrokselle.


title: Kreikan Superliiga

text: Superliiga on Euroopan 15. tasokkain jalkapallosarja.


title: Jalkaväkirykmentti 35 (talvisota)

text: Jalkaväkirykmentti 35 eli JR 35 oli Savonlinnan sotilaspiirin Savonlinnassa 9.–11. lokakuuta 1939 välisenä aikana perustama rykmentti eli sen perustaminen tapahtui siis jo ennen YH:n nimellä toteutettua yleistä liikekannallepanoa 14.10.1939. Rykmentti kuului 12. divisioonaan, jonka komentajana toimi eversti Lauri Taavetti Tiainen.


title: Jalkaväkirykmentti 35 (talvisota)

text:
Rykmentti pyrittiin varustamaan määrävahvuuksien mukaiseksi, mutta puolustusvoimien kalustopulan vuoksi niihin ei varsinkaan kaluston osalta päästy.
Rykmentti keskitettiin 17. – 18. lokakuuta 1939 Laatokan Karjalaan tulevalle toiminta-alueelleen (Roikonkoski-Kaartojoki).


title: Jalkaväkirykmentti 35 (talvisota)

text: Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.


title: Jalkaväkirykmentti 35 (talvisota)

text: Rykmentti vetäytyi rauhansopimuksen mukaisesti IV armeijakunnan mukana uudelle valtakunnanrajalle 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.


title: Jalkaväkirykmentti 35 (talvisota)

text: Joukkojen kotiuttamista ei aloitettu vielä tämänkään jälkeen, vaan asteittain siten, että ensin lomautettiin muun muassa maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta, vaan lomauttamisesta, jotta miehien nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.


title: DJ Mobster

text: Hermanni Kovalainen on suomalainen DJ ja musiikkituottaja. Hänet tunnetaan nykyisin nimellä


title: DJ Mobster

text: Vuonna 2016 Herman julkaisi tuottajasinglen "Tonight The World Is Mine", jolla mukana on yhtysvaltalainen, 5x Grammy palkittu CeeLo Green.


title: Ylimääräiset harjoitukset

text: Ylimääräiset harjoitukset, YH tai ylimääräiset kertausharjoitukset olivat Suomessa vuoden 1939 lokakuussa aloitettu sotilastoimenpide. Muodoltaan YH oli armeijan kertausharjoitukset.


title: Ylimääräiset harjoitukset

text: Kyseessä oli toisen maailmansodan syttymiseen syyskuussa 1939 liittynyt varotoimenpide ja toisaalta sillä pyrittiin myös osoittamaan Neuvostoliiton johdolle suomalaisten olevan tarvittaessa valmiita puolustamaan maataan aseellisesti. 5. lokakuuta olivat alkamassa neuvottelut Moskovassa ”konkreettisista poliittisista kysymyksistä” Neuvostoliiton johdon aloitteesta. Käytännössä neuvotteluiden sisältö tuli koskemaan muun muassa Neuvostoliiton Suomelle esittämiä aluevaatimuksia Leningradin turvallisuuden takaamiseksi. Samalla päivämäärällä Suomen puolustusministeri Juho Niukkanen hyväksyi Mannerheimin ehdotuksen suojajoukkokokoonpanoon siirtymisestä.


title: Ylimääräiset harjoitukset

text: YH toteutettiin kahdessa vaiheessa. Ensimmäisessä vaiheessa 9. lokakuuta 1939 alkaen perustettiin muun muassa suojajoukot ja eräät Venäjän-rajan lähialueiden divisioonat. Toisessa vaiheessa perustettiin ja keskitettiin loput kenttäarmeijasta 14. lokakuuta 1939 alkaen. Tätä päivää kutsutaan ensimmäiseksi varsinaiseksi YH-päiväksi. Joukkojen pääosat saatiin puolustusryhmitykseen pääosin 20. lokakuuta mennessä.


title: Ylimääräiset harjoitukset

text: Joukkojen kannalta yli kuukauden kestäneet harjoitukset tarjosivat sotilaille mahdollisuuden tutustua sota-ajan joukko-osastoonsa, tehtäviinsä ja toimintamaastoon. Harjoitusten kuluessa myös varustettiin puolustusasemia.


title: Ylimääräiset harjoitukset

text: Jälkikäteen toiminnan nimittämistä ylimääräisiksi kertausharjoituksiksi on pidetty Suomen poliittisen ja sodanjohdon valitsemana sanamuotona, jonka tarkoitus olisi ollut peitellä lähes täydellinen liikekannallepano ja häivyttää välittömän sodanuhan vaikutelmaa.


title: Victorinox

text: Victorinox on sveitsiläinen yritys, jonka tunnetuin tuote on Sveitsin armeijan linkkuveitsi. Victorinox on maailman suurin taskuveitsien ja taskutyökalujen valmistaja, ja se valmistaa noin 60 000 linkkuveistä päivässä. Karl Elsener perusti yrityksen vuonna 1884, ja nykyään johdossa on neljäs Elsenerien sukupolvi. Vuonna 1891 valmistuivat Victoria -monitoimiveitset. Upseerinveitsi esiteltiin vuonna 1897. Victorinox myy myös kelloja ja laukkuja.Victorinox valmistaa linkkuveitsiä, veitsiä, laukkuja ja kelloja. Victorinoxin tuotteet ovat tunnettuja laadusta ja siitä, että ne valmistetaan aina Sveitsissä. Kiinan halpatuotannon ja jäljitelmien paineessa Victorinox on joutunut mainostamaan nimeään. Markkinoinnin avulla kuitenkin Victorinoxin brandi perustuu laatuun ja sveitsiläisyyteen, mitä valkoinen risti kuvastaa. Victorinox valmistaa kelloja, joiden tehtävänä on lisätä brändin tunnettavuutta varsinkin nuorten kuluttajien keskuudessa.


title: Victorinox

text: Nykyinen Victorinoxin nimi muodostui 1921, kun entinen Victoria yhdistettiin ruostumattoman teräksen mukaan nimettyyn Victorinoxiin (”Victoria” + ”Inox” = ”Victorinox”). Nykyään Victorinoxin monitoimityökaluista löytyykin vaihtoehtoja, jotka on suunniteltu tietokoneista kiinnostuneille, metsästystä harrastaville ja golfin pelaajille.Avaimenperäveitset on tarkoitettu avaimenperäksi. Tyypillisessä avaimenperäveitsessä on sakset, kynsiviila, veitsi ja pinsetit.Victorinoxin muistitikku, jonka kapasiteettina on 128MB-2Gt. Muistin voi myös suojata ylikirjoittamiselta. Valmistaja sveitsiläinen Swissbit.Victorinox Swiss Army -sarjan veitset ovat tunnetuimpia Victorinox-linkkuveitsiä. Sarjaan kuuluvat myös legendaariset upseeriveitset, jotka ovat saaneet nimensä siitä, että niitä käyttävät Sveitsin armeijan upseerit.Victorinoxin Eleganttisarja koostuu veitsistä, joiden koko on 54–84 mm. Sarjan veitset ovat hieman isompia kuin avaimenperäveitset (58 mm). Finlandia-sarja on ainut suomalaisten oma sarja. Veitset eroavat muista siinä, että näitä veitsiä koristaa Suomen Leijona. Nämä veitset ovat metallikahvaisia veitsiä kokoluokassa 84–93 mm.Nämä veitset on tarkoitettu ammattikäyttöön, ja veitset lukkiutuvat.Victorinoxin vastaus Leathermanin monitoimityökalulle. Tämä työkalu on ollut menestys testeissä, mistä osoituksena "Retki"-lehden testivoitto.


title: Victorinox

text: Victorinox on Euroopan suurin kokki- ja keittiöveitsien valmistaja. Victorinox valmistaa päivässä noin 40 000 keittiöveistä. Victorinoxin valikoimiin kuuluu noin 400 erilaista keittiötavaraa. Victorinoxin paras veitsisarja. Sarjaan kuuluu noin 30 välinettä.Victorinoxin halvin sarja. Samanlainen kuin Victorinox Gourmet, mutta varsi on kuituvahvisteista erikoisnylonia puun sijasta. Sarjassa on noin 200 mallia.Sama kuin Victorinox Cuisine, mutta kahva on tässä sarjassa palisanteria. Sarjaan kuuluu yli 150 mallia.


title: Victorinox

text: Victorinox Swiss Army -kellot valmistetaan Sveitsissä. Jokaisen kellon vesitiiviys testataan. Takuu on aina kolme vuotta. Valikoimassa on noin 200 mallia, jotka ovat kolmessa ryhmässä: Active, Classic ja Professional.


title: Victorinox

text: Laukut ja reput ovat Victorinoxin uusi aluevaltaus. Ne olivat heti kolmanneksi eniten myyty laukkusarja Yhdysvalloissa. Victorinox-laukuilla on elinikäinen materiaali- ja valmistusvirheet kattava takuu.


title: Tilintarkastustapa

text: Tilintarkastustapa (hyvä tilintarkastustapa yhteydessä) on tapanormisto, jota noudatetaan tilintarkastajien keskuudessa. Se on virkamiesten hallintotapaa vastaava normisto. Tilintarkastustavan avulla tilintarkastuspalvelujen käyttäjät ja sivulliset voivat arvioida, mitä tilintarkastajan velvollisuuksiin kuuluu ja onko tilintarkastaja toiminut jossain tilanteessa asian mukaisesti. Tilintarkastusta koskeva lainsäädäntö on valtio- /(osavaltio-) kohtaista. Tämän perusteella voidaan eritellä valtiokohtaisia normituksia. Suomen lainsäädännön mukaan tilintarkastuksessa tulee noudattaa hyvää tilintarkastustapaa. Tällaista normitusta nimitetään viitteessä mainitussa tutkimuksessa (Satopää 2003) suomalaiseksi hyväksi tilintarkastustavaksi.


title: Tilintarkastustapa

text:
Hyvä tilintarkastustapa kuvaa sitä, miten tilintarkastus on tehtävä asianmukaisesti. Se on elävä – hieman amebamainenkin – käsite. Mautz – Sharaf käyttävät ”asianmukaisesta tilintarkastustavasta” ilmausta ”due audit care”. Se saa sisältönsä heidän mukaansa kolmesta elementistä:
Juridisesti ajateltuna hyvän tilintarkastustavan noudattaminen on pakollista silloin, kun tilintarkastaja suorittaa tilintarkastuslaissa säädettyjä tehtäviä. Lainsäätäjän mukaan tilinpäätöksen laadinnassa noudatettava hyvä kirjanpitotapa ja tilintarkastajien soveltama hyvä tilintarkastustapa ovat tapaoikeutta (Satopää 2003).


title: Tilintarkastustapa

text: Suomessa toimii tilintarkastajien ohessa toiminnantarkastajien instituutio. Maallikkotilintarkastuskäytännön korvaava toiminnantarkastus vastaa sisällöltään hyvää maallikkotilintarkastustapaa, jota alettaneen nimittää hyväksi toiminnantarkastustavaksi.


title: Tilintarkastustapa

text: "Tilintarkastajatavalla" tarkoitetaan sitä, miten tilintarkastuksen ammattihenkilöt toimivat eettisessä mielessä. Tilintarkastajatavalla viitataan tavallisesti eettisiin sääntöihin. Ne liittyvät tilintarkastajan henkilökohtaiseen käyttäytymiseen hänen harjoittaessaan tilintarkastajan ammattia.


title: Tilintarkastustapa

text: Hyvä tapa on yläkäsite. Hyvä tilintarkastustapa ja hyvä tilintarkastajatapa on sen alakäsitteitä, jolloin ne ovat keskenään rinnasteisia. Hyvä tilintarkastustapa kuvaa sitä normistoa, jonka noudattamista voidaan jokaiselta tilintarkastajalta kohtuudella odottaa. On mahdollista määritellä myös, että hyvä tilintarkastustapa on sitä mikä on hyvä käytäntö tilintarkastajien keskuudessa. Käsitettä ei ole ainakaan suomalaisessa lainsäädännössä täsmennetty, vaan sen täsmentäminen on jätetty tilintarkastajien ammatillisten yhteenliittymien tehtäväksi. Hyvä tilintarkastustapa kuvaa asianmukaisesti ja yleisesti hyväksyttävällä tasolla suoritetun tilintarkastuksen laajuutta ja toteutustapaa. Noudattamalla hyvää tilintarkastustapaa tilintarkastaja välttää työnsä moitittavuuden ja siitä mahdollisesti johtuvan vahingonkorvausvelvollisuuden. Tapaa voidaan pitää velvoittavana yleissääntönä. Hyvä tilintarkastustapa on siinä mielessä kytketty lainsäädäntöön, että toisen valtion lainsäädännön piirissä se voi olla jotain muuta kuin Suomessa.


title: Tilintarkastustapa

text: Tilintarkastajan edellytetään toimivan huolellisesti. Tilintarkastajalta voitaneen odottaa, että hän toimisi niin kuin tilintarkastaja keskimäärin alalla toimii. Tarkennettuna ilmaistuna tilintarkastajalta ei voida edellyttää aina alan taitavimman henkilön työsuoritusta. Hyvä tilintarkastustapa kuvaa sitä, miten tilintarkastajan tulisi tarkastus suorittaa, jotta huolellisuusvelvoite tulisi täytetyksi. Hyvän tilintarkastustavan noudattaminen velvoittaa kaikkia tilintarkastajia.


title: Tilintarkastustapa

text: Sisältönsä hyvä tilintarkastustapa saa ainakin seuraavista tavoista:


title: Tilintarkastustapa

text: Tilintarkastuksen tavoite on Suomessa määritelty hyvän kirjanpitotavan avulla: "Tilintarkastajan tulee tarkastuksensa avulla muodostaa perusteltu käsitys siitä, onko tilinpäätös laadittu voimassa olevien säännösten mukaisesti.” Tarkastuksessa pyritään - lain säännökset ja hyvä kirjanpitotapa huomioon ottaen - toteamaan, että


title: Tilintarkastustapa

text: Hyvän tilintarkastustavan sisältö keskittyy varmistamaan tilinpäätösinformaation oikeellisuuden. Oikeellisuudella tarkoitetaan ensisijaisesti sisältöä ja vasta toissijaisesti muotoa. Mikäli tarkastettavassa asiassa on ongelmia, panostus tulee kohdistaa ongelman selvittelyyn. Kuitenkin tilintarkastuskäytäntö näyttää Suomessa olevan sellainen, ettei kaikkia asioita tarkasteta tasapanoksella joka tilikaudella. Riittävää on, että kohde käydään läpi 3-5 vuoden välein. Hyvän tilintarkastustavan kriteerit näyttävät siis toteutuvan tilintarkastuskohteiden vuosivuorotteluakin käytettäessä. Kaikkia tilintarkastuksen osa-alueita ei ole mahdollista tarkastaa syvällisesti ensimmäisenä tarkastuskautena, vaan tämä on tehtävä useamman vuoden kuluessa. Kaikkien osa-alueiden syvällinen tarkastaminen vaatii edellä mainitut 3-5 vuotta.


title: Tilintarkastustapa

text: Monet pyrkivät ajattelemaan, että tilintarkastus olisi kirjanpidon (informointilaskelmien) alaryhmittely. Itse asiassa sellaisena sitä ei kuitenkaan ole aiheellista tarkastella. Tilintarkastus on tekemisissä kirjanpidon kanssa eli tilintarkastajien tulee opetella ensin kirjanpito, mutta tämä ei tarkoita sitä, että tilintarkastus olisi kirjanpidon osa. Kirjanpidon tehtävänä on vähentää suuresta massasta informaatiota olennainen hallittavissa olevaan ja ymmärrettävissä olevaan annokseen. Tämä ei ole tilintarkastuksen tehtävä. Tilintarkastuksen juuret eivät ole laskentatoimessa, jota se tarkastelee, vaan logiikassa, mihin se nojaa menetelmissään.


title: Tilintarkastustapa

text: Hyvä tilintarkastustapa on elävä käsite. Hyvä tilintarkastustapa muotoutuu tilintarkastajan toimintaa määrittelevän lainsäädännön pohjalta pääasiassa käytännön tilintarkastustyössä. Tapa kehittyy ajan kuluessa taloudellisten ja yhteiskunnallisten käsitysten muuttuessa. Käsitteen nykyisessä merkityksessä sitä ei itsenäisen Suomen syntyhetkinä ollut - toisaalta voidaan kokemusperäisesti väittää, että eettistä säännöstöä ei ole mahdollista laatia milloinkaan täydelliseksi ja kaikkia käytännön tilanteita kattaviksi. Suomessa tilintarkastuksen tarkoitus oli alun perin toisaalta ehkäistä väärinkäytösten ja huolimattomuuden esiintymistä johdon ja henkilökunnan toiminnassa ja toisaalta mahdollisten väärinkäytösten ja huolimattomuuksien paljastaminen. Vain tilintarkastuksella voitiin antaa omistajille riittävä turva johdon väärinkäytösten varalta.


title: 1,1,1-trikloorietaani

text: 1,1,1-trikloorietaani (CHCl), josta käytetään myös nimiä metyylikloroformi, metyylitriklorometaani ja alfa-trikloorietaani on orgaaninen liuotin, joka normaaliolosuhteissa on olomuodoltaan väritön neste, jonka tunnusomainen haju muistuttaa kloroformia. 1,1,1-trikloorietaanin rakennekaava on CClCH, moolimassa 133,4 g/mol, sulamispiste −32 °C, kiehumispiste 74 °C, suhteellinen tiheys 1,3376 g/cm (vesi = 1,0 g/cm), itsesyttymislämpötila 537 °C, hajukynnys 100 ppm ja CAS-numero 71-55-6. 1,1,1-trikloorietaani liukenee niukasti veteen, mutta liukenee asetoniin, alkoholiin ja eetteriin.


title: 1,1,1-trikloorietaani

text: 1,1,1-trikloorietaanin valmistetaan 1,1-dikloorietaanista.


title: Nolan Bushnell

text: Nolan K. Bushnell (s. 5. helmikuuta 1943 Clearfield, Yhdysvallat) on yhdysvaltalainen ohjelmoija ja yrittäjä, joka on Atarin ja Chuck E. Cheese’s -ketjun perustaja.


title: Nolan Bushnell

text: Bushnell omistaa lukuisia patentteja, ja on saanut laajalti tunnustusta: hän on saanut paikan videopelien ja Consumer Electronics Associationin Hall of Famesta, Nations Restaurant Newsin ”Vuoden uudistaja” -palkinnon, ja hänet on nimetty Newsweekin ”50 ihmistä jotka muuttivat Amerikkaa” -listalle. Bushnell on perustanut yli 20 eri yritystä, ja häntä pidetään yleisesti videopeliteollisuuden isänä.


title: Nolan Bushnell

text: Bushnell valmistui Utahin yliopiston sähkötekniikan linjalta 1968. Hän perusti Atarin vuonna 1972 yhdessä ystävänsä Ted Dabneyn kanssa, ja loi menestystä muun muassa "PONG"-pelin ja Atari 2600 -konsolin avulla. Bushnell myi Atarin Time Warnerille 1976, ja erosi yrityksestä vuonna 1979. Bushnellin uusin yritys on interaktiivinen ravintola uWink, joka avattiin vuonna 2006.


title: Kaijanlampi (Soini)

text: Kaijanlampi on lampi Ulvonkylän itäpuolella, Soinin kunnan eteläosissa. Lampi sijaitsee 204,2 metriä merenpinnasta ja sen suurin syvyys on 0,5 metriä. Kaijanlampi on viimeisten vuosikymmenten aikana vahvasti soistunut, koska lammen ympäröivää maastoa on ojitettu. Aiemmin Kaijanlammella ovat viihtyneet muun muassa kurjet.


title: Hikueru

text: Hikueru on Tuamotun ryhmään kuuluva atolli Ranskan Polynesiassa. Louis Antoine de Bougainville löysi sen vuonna 1768.


title: Hikueru

text: Vuonna 1903 sattunut sykloni aiheutti Hikuerun atollilla huomattavaa tuhoa ja vaati 377 ihmisen hengen. Atollilla oli 179 asukasta vuoden 2017 väestönlaskennassa. Sen pinta-ala on 107 km².


title: Hikueru

text: Hikueru sijaitsee hieman Tuamotun maantieteellisestä keskikohdasta kaakkoon. Sieltä on 53 kilometrin matka Marutea Nordille, 48 kilometrin matka Marokaulle, 50 kilometrin matka Reitorulle sekä 22 kilometrin matka Tekokotalle.


title: Pakkasherra

text: Pakkasherra on Throes of Dawn -nimisen suomalaisen dark metal -yhtyeen debyyttialbumi joka julkaistiin vuonna 1997. Albumi erottuu myöhemmästä tuotannosta ollessaan enemmän black metal-vivahteisempi ja nopea tempoisempi.


title: Seikkailu G-duurissa

text: Seikkailu G-duurissa on suomalaisen Gasoline Girls And Petrol Boysin studioalbumi, joka julkaistiin vuonna 1990. Levy on äänitetty J.J.-studiossa Tampereella ja miksattu Finnfox-studiossa Helsingissä. Albumin kannen on suunnitellut Mari Kerminen.CD-version bonuskappaleet


title: Viron kokoomuspuolue

text: Viron kokoomuspuolue () oli virolainen oikeistoliberaali puolue, joka toimi vuosina 1991–2000. Puolueen puheenjohtaja oli entinen pääministeri Tiit Vähi. Puolue korosti yksilön vapautta ja vastuuta. Sillä oli siten oma oikeistolainen suhtautumisensa sosiaalipoliittisiin kysymyksiin. Puolue luokitteli itsensä liberaaliseksi puolueeksi ja olikin vuodesta 1998 lähtien Liberal Internationalin jäsen.


title: Viron kokoomuspuolue

text: Viron kokoomuspuolue johti Viroa vuosina 1995–1999 voitettuaan vaalit yhdessä Viron keskustapuolueen kanssa maaliskuussa 1995. Tiit Vähi erosi vapaaehtoisesti 25. helmikuuta 1997 pääministerin virasta asemansa väärinkäytösten takia. Tämän jälkeen pääministeriksi tuli puolueen toinen johtohahmo Mart Siimann.


title: Syntetisaattori (täsmennyssivu)

text: Syntetisaattori voi tarkoittaa ainakin seuraavia asioita:


title: Kuanua

text: Kuanua on pääasiassa Papua-Uudessa-Guineassa puhuttava austronesialainen kieli. Suurin osa puhujista asuu Itä-Uuden-Britannian maakunnassa.


title: Kuanua

text: Kuanuaa puhuvat äidinkielenään tolait. Puhujia oli vuonna 1991 noin 61 000. Vuodelta 1985 olevien tietojen mukaan kuanuaa käyttää toisena kielenään 20 000 ihmistä. Kieli jakautuu useisiin murteisiin, ja Raamattu käännettiin sille ensimmäistä kertaa 1983.


title: Kuanua

text: Kuanuaa käytetään pääkielenä Kokopossa ja Rabaulissa. Kieli kuuluu oseanialaiseen kieliryhmään ja sen tyypillisin sanajärjestys on subjekti-verbi-objekti.


title: Kuanua

text: Papuauusiguinealainen Telek käyttää useissa lauluissaan kuanuan kieltä.


title: Valkopäätiainen

text: Valkopäätiainen ("Cyanistes cyanus") on sinitiaiselle läheistä sukua oleva tiainen.


title: Valkopäätiainen

text: Valkopäätiainen on pituudeltaan 12–13 cm, ja se painaa 11–13 g. Se on kuin sinitiaisen vaalea kopio: päälaki ja alapuoli ovat valkoiset ja siivellä on valkoiset kuviot. Pyrstössä on laajat valkoiset reunakuviot. Muu puku on väriltään hailakan sininen.


title: Valkopäätiainen

text: On esitetty, että viimeinen jääkausi eristi sini-/valkopäätiaislajin kahdeksi erilliseksi populaatioksi, joiden muuntelu kehittyi eri suuntaan. Lajit risteytyvät keskenään.


title: Valkopäätiainen

text: Valkopäätiaista tavataan Tyyneltämereltä Itä-Eurooppaan, Siperian eteläpuolella. Laji on paikkalintu, vaikka joskus esiintyy lyhytmatkaista vaeltelua. Sen elinalueen laajuus on 1–10 miljoonaa neliökilometriä, Euroopan kannan koko on 5 800–22 000 yksilöä ja sen kanta on elinvoimainen. Suomessa lajia on havaittu noin 30 kertaa, ja nykyään havaintoja kertyy vain satunnaisesti. 1970-luvulla laji pesi varmuudella kahdesti, Tohmajärvellä ja Turussa. Valkopäätiainen havaittiin vuonna 2007 Uuraisilla (Rariteettikomitea ei ole vielä tarkastanut havaintoa) ja 30. tammikuuta vuonna 2010 Siikajoella, sekä loppusyksyn 2015 ja kevään 2016 aikana Helsingin Fastholmassa.


title: Valkopäätiainen

text: Viihtyy erityisesti joenvarsien lehtimetsissä.


title: Valkopäätiainen

text: Valkopäätiainen pesii puussa tai seinässä olevaan koloon. Naaras munii kymmenkunta valkoista munaa, joissa on punaruskeita pilkkuja. Se hautoo kaksi viikkoa. Molemmat vanhemmat ruokkivat poikasia 17-20 päivän ajan.


title: Valkopäätiainen

text: Valkopäätiainen syö keväästä syksyyn hyönteisiä ja muita selkärangattomia, talvella siemeniä ja pähkinöitä.


title: AEK Ateena

text: Athlitiki Enosis Konstantinoupoleos (, ”Konstantinopolin urheiluliitto”) on perinteikäs ateenalainen monilajinen urheiluseura. Seuran perustivat vuonna 1924 Ateenaan Turkista paenneet kreikkalaiset pakolaiset. Seuralla on toimintaa muun muassa jalkapallossa, koripallossa, lentopallossa ja käsipallossa.


title: Sosiaalidemokraattinen puolue (Viro)

text: Sosiaalidemokraattinen puolue (, arkikielessä "sotsid" eli "sotsit", lyh. SDE) on virolainen sosiaalidemokraattinen puolue ja yksi Viron neljästä Riigikogussa edustettuna olevasta pääpuolueesta. Sosiaalidemokraattien puheenjohtajana on toiminut Jevgeni Ossinovski vuodesta 2015.


title: Sosiaalidemokraattinen puolue (Viro)

text:
Viron sosiaalidemokraattinen puolue (ESDP) perustettiin syyskussa 1990 Marju Lauristinin johdolla. Puolueen kansainvälinen kattojärjestö on lokakuusta 1990 lähtien ollut Sosialistinen internationaali, joka tunnusti sen Viron ensimmäisen itsenäisyyden aikana toimineen Viron sosialistisen työväenpuolueen (1907–1938) seuraajaksi. Puolue osallistui yhdessä Viron Maa-Keskustapuolueen () kanssa ensimmäisiin Riigikogun vaaleihin ja hallituksiin Maltilliset -vaaliliiton () nimellä. Vaaliliitto järjestyi puolueeksi virallisesti 28. huhtikuuta 1996 ja 27. marraskuuta 1999 uudeksi nimeksi tuli Kansanpuolue Maltilliset (). Puolue muutti nimensä takaisin Sosiaalidemokraattiseksi puolueeksi 7. helmikuuta 2004.
Sosiaalidemokratia syntyi Virossa 1900-luvun alussa ja se sai vaikutteita niin Länsi-Euroopan kuin Venäjänkin aatteista. Sosiaalidemokraattiset ideat tulivat esiin vuoden 1905 tapahtumien ansiosta, ja kesällä 1905 virolaiset perustivat ensimmäisen sosiaalidemokraattisen puolueen nimeltään "Viron sosiaalidemokraattinen työväenyhdistys" ("Eesti Sotsiaaldemokraatlik Tööliste Ühendus"). Sosiaalidemokraattien toiminta oli vaikeuksissa tsaarin aikana. Sanomalehtiä lakkauttettiin ja poliitikkoja pakotettiin maanpakoon tai painettiin maan alle.


title: Sosiaalidemokraattinen puolue (Viro)

text: Kun vuonna 1917 puolueet sallittiin jälleen, sosiaalidemokraatit muodostivat "Viron sosiaalidemokraattisen yhdistyksen" (Eesti Sotsiaaldemokraatlik Ühendus). Se oli isänmaallinen ja kansallismielinen yhdistys, joka taisteli Viron itsenäisyyden ja vapauden sekä parempien sosiaalisten olojen puolesta. Puolue vaihtoi nimekseen "Viron sosiaalidemokraattiseksi työväenpuolueeksi" ("Eesti Sotsiaaldemokraatlik Tööliste Partei") ja voitti Viron perustuslakia säätävän kansalliskokouksen vaaleissa vuonna 1919 kolmasosan paikoista eli 41 paikkaa 120:stä. Maareformi toteutettiin demokraattisesti ja talonpojat saivat suurmaanomistajilta maansa. Vuonna 1925 sosiaalidemokraattinen puolue yhdistyi "Viron itsenäisen sosisialistisen työväenpuolueen" ("Eesti Isesisev Sotsialistlik Töölispartei") kanssa "Viron sosialistiseksi työväenpuolueeksi" ("Eesti Sotsialistlik Tööliste Partei").


title: Sosiaalidemokraattinen puolue (Viro)

text: Puolue oli vallassa vuodet 1924–1925 ja 1928–1929 sekä voitti vaalit vuonna 1926, jolloin sai 24 paikkaa 100:sta, ja vuonna 1929, jolloin sai 25 paikkaa 100:sta. Puolue menestyi hyvin Virossa ja oli yksi suurimmista virolaisista puolueista. Puolue oli jäsenenä "Työväen ja sosialistien internationaalissa", joka oli nykyisen Sosialistisen internationaalin edeltäjä, sekä sillä oli yhteyksiä Euroopan eri sosiaalidemokraatteihin. Puolue keskittyi ajamaan kulttuurin ja koulutuksen asioita, esimerkiksi se loi kulttuurisen itsemäärämisoikeuden lain.


title: Sosiaalidemokraattinen puolue (Viro)

text: Puolue jakaantui kolmeen osaan vuonna 1934, kun Viron sisäpoliittinen tilanne radikalisoitui ja horjui. Puolueen vasemmistosiipi, nuorsosialistit erotettiin puolueesta, kun taas oikeistosiipi lähti mukaan yhteyistyöhön Konstantin Pätsin hallinnon kanssa. Puolueen keskusta yritti pitää puolueen yhdessä, mutta epäonnistui. Vuotta myöhemmin, vuonna 1935 puolue lakkautettiin, kun Konstantin Päts julistautui autoritaariseksi johtajaksi ja demokratia Virossa lakkautettiin. Puolueen johto kuitenkin yritti toimia puolilaillisesti, mutta Neuvostoliiton miehittäessä Viron vuonna 1940 toiminta loppui kokonaan. Viron sosialistinen työväenpuolue pakeni Ruotsiin, Tukholmaan ja perusti siellä "Viron sosialistisen puolueen ulkomaanyhdistyksen" ("Eesti Sotsialistliku Partei Välismaakoondis").


title: Sosiaalidemokraattinen puolue (Viro)

text: Perestroikan ja Viron vapautumisen myötä sosiaalidemokraatiset liikkeet yhdistyivät 8. syyskuuta 1990 Viron sosiaalidemokraattiseksi puolueeksi (lyh. ESDP). Yhdistyneet liikkeet olivat "Viron demokraattinen työväenpuolue" ("Eesti Demokraatlik Tööerakond"), "Viron sosiaalidemokraattinen itsenäisyyspuolue" ("Eesti Sotsiaaldemokraatlik Iseseisvuspartei"), "Viron venäläinen sosiaalidemokraattinen puolue" ("Vene Sotsiaaldemokraatlik Partei Eestis") ja Viron sosialistisen puolueen ulkomaanyhdistys.


title: Sosiaalidemokraattinen puolue (Viro)

text: ESDP:n ensimmäinen johtaja oli Marju Lauristin, joka uusi suhteet Sosialistiseen internationaaliin marraskuussa 1990. Puolue muodosti vaaliliiton vuonna 1990 perustetun keskustaoikeistolaisen maalaispuolue Viron maa-keskustapuolueen kanssa vuosien 1992 ja 1995 vaaleissa. Vuonna 1996 vaalitappion jälkeen nämä puolueet yhdistyivät ottaen käyttöön nimen Maltilliset.


title: Sosiaalidemokraattinen puolue (Viro)

text: Vuonna 1999 Maltilliset liittyivät keskustaoikeistolaiseen "Viron kansanpuolueeseen" ("Eesti Rahvaerakond"), joka oli syntynyt toukokuussa 1998 pienen Talonpoikaispuolueen ("Eesti Talurahva Erakond") ja "Tasavaltalaisten ja konservatiivien kansanpuolueen" ("Vabariiklaste ja Konservatiivide Rahvaerakond") yhdistyessä. Jälkimmäinen puolue oli Isänmaaliitosta eronnut siipi. Vuoden 1999 vaaleissa Maltilliset saivat yhdessä Kansanpuolueen kanssa 17 paikkaa Riigikoguun.


title: Sosiaalidemokraattinen puolue (Viro)

text: Vuonna 2003 Kansanpuolue Maltilliset liittyi Euroopan sosialidemokraattiseen puolueeseen. Samana vuonna Maltillinen kansanpuolue sai vaaleissa Riigikoguun kuusi paikkaa. Puolue vaihtoi nimekseen Sosiaalidemokraattinen puolue 7. helmikuuta 2004. Vuoden 2004 Euroopan parlamentin vaaleissa sosiaalidemokraatit menestyi kansallisesti parhaiten saaden 36,8 % kansallisista äänistä ja kolme edustajaa europarlamenttiin.


title: Sosiaalidemokraattinen puolue (Viro)

text: Aiemmin keskustapuoluetta edustaneet Peeter Kreitzberg ja Sven Mikser liittyivät sosiaalidemokraatteihin 10. toukokuuta 2005. Tämän jälkeen 25. marraskuuta Mark Soosaar liittyi uudelleen puolueeseen, jolloin sosiaalidemokraattien edustus Riigikogussa nousi yhdeksään kansanedustajaan.


title: Sosiaalidemokraattinen puolue (Viro)

text: Puolueen europarlamentaarikko Toomas Hendrik Ilves valittiin Viron presidentiksi valitsijamiesneuvoston äänin 174–162 syyskuussa 2006, kun vastassa oli istuva presidentti Arnold Rüütel. Ilves oli myös kansan suosikki presidentiksi, hänet olisi halunnut virkaan mielipidemittausten perusteella noin 70 prosenttia virolaisista.


title: Sosiaalidemokraattinen puolue (Viro)

text: Riigikogun vaaleissa maaliskuussa 2007 sosiaalidemokraatit olivat vaalivoittajia nostaessaan paikkamääränsä kuudesta kymmeneen. Vuodesta 2005 pääministerinä toiminut Andrus Ansip jatkoi tehtävässään, ja Viroon muodostettiin Reformipuolueen, Isänmaan ja Res Publican liiton sekä sosiaalidemokraattisen puolueen koalitiohallitus. Sosiaalidemokraattien tyytymättömyys hallituksen budjettileikkauksiin ja työlainsäädännön muutoksiin johtivat siihen, että pääministeri Ansip erotti puolueen hallituksesta toukokuussa 2009.


title: Sosiaalidemokraattinen puolue (Viro)

text: Vuoden 2009 europarlamenttivaaleissa puolueen ainoaksi valituksi edustajaksi jäi Ivari Padar. Parlamenttiin valittiin kuitenkin myös sitoutumattomana Indrek Tarand, jonka isä Andres Tarand on toiminut aiemmin sosiaalidemokraattien edustajana Euroopan parlamentissa.


title: Sosiaalidemokraattinen puolue (Viro)

text: Vuoden 2011 Riigikogun vaaleissa puolueen kansanedustajien määrä nousi yhdeksääntoista aiemman kymmenen edustajan sijasta. Puoleen kannatus vaaleissa oli noin 17 %, mikä nosti SDE:n yhdeksi Viron neljästä suuresta puolueesta. Pienemmät puolueet vihreät ja Kansanliitto putosivat viiden prosentin vaalikynnyksen myötä parlamentista, joten SDE:n asema on vakiintunut osaksi Viron päivänpolitiikan puoluekenttää. Vaalivoiton syynä ei suinkaan vähiten ollut karismaattisen, 37-vuotiaan SDE:n puheenjohtajan Sven Mikserin suuri suosio.


title: Sosiaalidemokraattinen puolue (Viro)

text: Puolueen nuorisojärjestö on Nuoret sosiaalidemokraatit (), jotka yleiskielessä tunnetaan nuorsotseina ("noorsotsid"). Naisjärjestö on Naisjärjestö Kadri ("Naiskogu Kadri") ja seniorijärjestö Vanhemmat sosiaalidemokraatit ("Vanemad Sotsiaaldemokraadid"). Lisäksi sosiaalidemokraattien yhteydessä toimii miesjärjestö "Sotsiaaldemokraatide meesühendus". "Maltillisten vaaliliitto" (sosiaalidemokraattien ja Maaseudun keskustapuolueen yhteislista)


title: Siperianuunilintu

text: Siperianuunilintu ("Phylloscopus schwarzi") on pieni uunilintuihin kuuluva varpuslintu.


title: Siperianuunilintu

text: Pieni pajulinnun kokoluokkaa oleva lintu, jonka pituus on 11–12 cm ja paino 12 g. Lajin entinen nimi oli schwarzinuunilintu.


title: Siperianuunilintu

text: Siperian havumetsäalue. Syksyisin harhautuu Eurooppaan, ja tavataan Suomessa vuosittain.


title: Konsertto orkesterille (Bartók)

text: Konsertto orkesterille (; Sz. 116, BB 123) on Béla Bartókin säveltämä orkesteriteos vuodelta 1943.


title: Konsertto orkesterille (Bartók)

text: Béla Bartók sävelsi konserton orkesterille Koussevitzky-säätiön tilauksesta 15. elokuuta – 8. lokakuuta 1943. Teos sai ensiesityksensä Carnegie Hallissa 1. joulukuuta 1944, jolloin sen soitti Serge Koussevitzkyn johtama Bostonin sinfoniaorkesteri.


title: Konsertto orkesterille (Bartók)

text: Bartók teki teokseensa muutoksia vielä helmikuussa 1945, jolloin hän muun muassa kirjoitti viimeiseen osaan pidemmän lopetuksen. Sekä alkuperäinen että muokattu versio julkaistiin, ja nykyisin esitetään kumpaakin versiota.


title: Konsertto orkesterille (Bartók)

text: Bartókin konsertto orkesterille on viisiosainen:


title: Konsertto orkesterille

text: Konserttoja orkesterille ovat muiden muassa:


title: Germania (lentoyhtiö)

text: Germania on Berliinissä Saksassa kotikenttäänsä pitävä lentoyhtiö. Germania lentää 42 kohteeseen Euroopassa.


title: Germania (lentoyhtiö)

text: Yhtiö perustettiin vuonna 1978 nimellä Special Air Transport. Nimi vaihtui Germaniaksi vuonna 1986. Yhtiö lensi lähinnä tilauslentoja, kunnes alkoi vuonna 2003 myydä lippuja omille lennoilleen markkinointinimellä Germania Express (gexx). dba (nykyinen Air Berlin) osti Germania Express -brändin vuonna 2005, eikä koneensa muille yhtiöille vuokrannut Germania jatkanut omaa lentotoimintaansa lainkaan ennen vuotta 2008.


title: Germania (lentoyhtiö)

text: Germania perusti 29. marraskuuta 2013 kahdesti viikossa liikennöidyn reitin Lontoon Gatwickin lentoasemalta Erfurtiin.


title: Germania (lentoyhtiö)

text: Joulukuussa 2018


title: Luoteinen federaatiopiiri

text: Venäjän federaation luoteinen federaatiopiiri () on yksi Venäjän kahdeksasta federaatiopiiristä. Siihen kuuluvat Arkangelin alue, Kaliningradin alue, Karjalan tasavalta, Komin tasavalta, Pietaria ympäröivä Leningradin alue, Murmanskin alue, Pietarin kaupunki, Novgorodin alue, Pihkovan alue ja Vologdan alue.


title: Luoteinen federaatiopiiri

text:
Tarve federaatiopiirien määrittelyyn syntyi 1990-luvulla muodostuneesta hallinnon hajanaisuudesta. Vuonna 2000 muodostetut federaatiopiirit ovat Venäjän presidentinhallinnon alaisuudessa toimivia valtionjohdon instrumentteja liittovaltiosubjekteja laajempien alueiden hallitsemiseen. Luoteinen federaatiopiiri vastaa aiempaa Neuvostoliiton luoteista talousaluetta ilman Viroa, Latviaa ja Liettuaa.
Luoteisessa federaatiopiirissä toimivat energiantuotantoyhtiöt TGK-1, TGK-2 ja TGK-9. Piirissä on metsävaroja sen verran, että taloudellisesti saavutettavien alueiden vuotuiset hakkuut voivat olla 59 miljoonaa kuutiometriä; tästä hakataan noin 44 miljoonaa kuutiota. Puun jatkojalostuskapasiteettia, mekaanista ja kemiallista metsäteollisuutta on noin 38 %:lle muodostuvasta puumäärästä.


title: Kari Haakana

text: Kari Haakana (s. 8. marraskuuta 1973 Outokumpu) on suomalainen pelaajauransa lopettanut jääkiekkoilija, pelipaikaltaan puolustaja.


title: Kari Haakana

text: Haakana on Kiekko-Espoon kasvatti, mutta SM-liigassa mies debytoi kuitenkin Rauman Lukon paidassa. Tämän lisäksi hän ehti pelata Suomessa Espoo Bluesissa, Jokereissa, Oulun Kärpissä ja Pelicansissa. Vuonna 2001 Haakana pelasi muutaman ottelun NHL:ssä Edmonton Oilersissa. Lisäksi hän edusti urallaan Saksan DEL-liigan Sportbund DJK Rosenheimia ja EV Duisburgia, Ruotsin Elitserienin MODOa ja Skellefteåå, NLA:n Kloten Flyersia, Italian Serie A:n HC Valpellicea sekä Itävallan pääsarjassa pelannutta slovenialaista HDD Olimpija Ljubljanaa.


title: Kari Haakana

text: Uransa jälkeen hän on valmentanut mm. Jokereiden ja Bluesin juniorijoukkueita.


title: Pehr Henrik Nordgren

text: Pehr Henrik Nordgren (19. tammikuuta 1944 Saltvik – 25. elokuuta 2008 Veteli) oli suomalainen säveltäjä.


title: Pehr Henrik Nordgren

text: Nordgren syntyi Ahvenanmaalla vuonna 1944. Hän opiskeli musiikkitiedettä Helsingin yliopistossa ja vuosina 1965–1969 sävellystä yksityisesti Joonas Kokkosen johdolla. Nordgren opiskeli Tokiossa 1970–1973 ja on sen jälkeen asunut Kaustisella. Vuonna 1973 hän meni Tokiossa naimisiin Shinobu Suzukin kanssa, ja heillä on yksi lapsi Kai Nordgren. Pehr Henrik Nordgrenin äiti oli kirjailija Aili Nordgren ja veli kirjailija Ralf Nordgren.


title: Pehr Henrik Nordgren

text: Pehr Henrik Nordgren oli Keski-Pohjanmaan Kamariorkesterin "nimikkosäveltäjä" ja tunsi Juha Kankaan henkilökohtaisesti 1960-luvulta lähtien. Nordgren myös perusti Kaustisen kamarimusiikkiviikon ja toimi pitkään sen taiteellisena johtajana. Jotkut jousiorkesteriteoksista, kuten Nordgrenin soitetuin teos Pelimannimuotokuvia (1976), Sinfonia jousille (1978) ja TRANSE-CHORAL (1985) ovat saaneet jo klassisen aseman suomalaisessa jousiorkesterikirjallisuudessa.


title: Pehr Henrik Nordgren

text: Nordgren sai Suomen Kulttuurirahaston palkinnon 1998 ja Pro Finlandian 1999. Vuonna 2006 hänelle myönnettiin Kalevalaseuran Kalevalanpalkinto ja Svenska kulturfondenin 15 000 euron kulttuuripalkinto. Nordgren sävelsi muun muassa sinfonioita, konserttoja, kamarimusiikkia ja vokaaliteoksia. Hän sai teoksiinsa vaikutteita esimerkiksi suomalaisesta kansanmusiikista ja uransa alkuvaiheissa Dmitri Šostakovitšin teoksista.


title: Pehr Henrik Nordgren

text: Nordgren kuoli elokuussa 2008 Vetelissä sijaitsevassa Tunkkarin sairaalassa. Vielä edellisessä kuussa hän oli sairaudestaan huolimatta kyennyt kuuntelemaanKuhmon kamarimusiikkijuhlilla oman teoksensa (11. jousikvartetto op. 144) kantaesityksen.


title: Kaplan-turbiini

text:
Kaplan-turbiini on potkurityyppinen vesiturbiini, jossa on säätyvät juoksusiivet. Sen kehitti itävaltalainen professori Viktor Kaplan vuonna 1913.
Kaplan-turbiini oli jatkokehitystä aiemmin käytössä olleeseen Francis-turbiiniin. Sen keksiminen mahdollisti tehokkaan voimantuotannon voimalaitoksilla, joissa on matala putouskorkeus. Lisäksi Kaplan-turbiinilla on Francis-turbiinia parempi hyötysuhde osakuormilla.


title: Kaplan-turbiini

text:
Kaplan-turbiini on Suomen yleisin turbiinityyppi ja sitä käytetään laajasti koko maailmassa matalan putouskorkeuden ja suhteellisesti suuren virtaaman vesivoimalaitoksissa. Tiettävästi ensimmäinen Kaplan-turbiini otettiin Suomessa käyttöön vuonna 1925 Hiitolanjoen Kangaskosken voimalaitoksessa.
Viktor Kaplan haki ensimmäistä patenttia säädettäväsiipiselle potkuriturbiinille vuonna 1912. Kaupallista sovellusta jouduttiin kuitenkin odottelemaan vielä monta vuotta, koska Kaplan ei kyennyt ratkaisemaan uuden turbiinin kavitaatio-ongelmia. Vuonna 1919 Kaplan rakensi koeturbiinin Poděbradyyn, Tšekkoslovakiaan, mutta 1922 hän keskeytti tutkimuksen terveydellisten syiden vuoksi.


title: Kaplan-turbiini

text: Vuonna 1922 Voith esitteli 1100 hv (noin 800 kW) suuruisen Kaplan-turbiinin vesivoimalaitoksille. Siitä alkoi Kaplan-turbiinin kaupallinen menestys ja laaja hyväksyntä markkinoilla.


title: Kaplan-turbiini

text: Kaplan-turbiini on reaktioturbiini, joka tarkoittaa, että virtaava vesi muuttaa painettaan kulkiessaan turbiinin läpi ja samalla se luovuttaa energiansa turbiinin siipien liikuttamiseen.


title: Kaplan-turbiini

text: Spiraalinmuotoinen tuloputki kiertyy turbiinin ympärille ja kapenee loppua kohden. Vesi ohjautuu tangentiaalisesti johtosolukkeiden läpi potkurinmuotoiselle juoksupyörälle saaden sen pyörimään.


title: Kaplan-turbiini

text: Vesi ohjautuu turbiinista alas imuputkeen. Imuputki on muotoiltu siten, että vesi hidastuu ja virtaa tasaisesti ulos turbiinista. Näin ollen pois virtaava vesi sisältää mahdollisimman vähän liike-energiaa joten turbiinin käyttöön jää vastaavasti enemmän turbiiniin tulevan veden energiasta (muutettavaksi esim. sähköenergiaksi).


title: Kaplan-turbiini

text: Turbiinin ei ole välttämätöntä olla alaveden alapuolella, kunhan imuputki on koko ajan täynnä vettä. Kuitenkin, mitä korkeammalla turbiini on, sitä enemmän alapuolinen vesimassa imee juoksupyörän siipiä. Imu ja siitä seuraava paineenalenema voi aiheuttaa kavitointia. Tämä on muodostunut merkittäväksi ongelmaksi mm. Suomessa vanhoja laitoksia saneerattaessa. Tällöin halutaan hyvin usein koneiston tehoa lisätä joka puolestaan edellyttää rakennusvirtaaman kasvattamista. Kavitaatio voi, pidempään jatkuessaan tai toistuvasti esiintyessään, aiheuttaa vakavat vauriot turbiinille. Avainasia kavitaation välttämisessä on, suunnittelun ohella, turbiinin järkevä ajo jolloin sitä ei ajeta pitkiä aikoja kavitaatiovaarallisella tehoalueella.


title: Kaplan-turbiini

text: Juoksupyörän siipikulman säätö toteutetaan normaalisti generaattorin yläpuolella olevalla öljynjakopesällä, joka ohjaa paineöljyä akselin sisään poratusta reiästä / reiistä juoksupyörän napaan. Siipikulman säätö mahdollistaa hyvän hyötysuhteen erittäin laajalle käyttöalueelle niin putouskorkeuden kuin virtaamankin suhteen. Kaplan-turbiinin hyötysuhde on tyypillisesti yli 90%.


title: Kaplan-turbiini

text:
Kaplan-turbiini on yleisin potkurityyppinen turbiini, mutta monia muitakin variaatioita on olemassa:
Potkuriturbiini on toimintaperiaatteeltaan kuten Kaplan, mutta siinä ei ole säädettäviä juoksupyörän siipiä. Niitä käytetään pienissä laitoksissa, joissa halpa hankintahinta on tärkeä. Kokoluokka on normaalisti paristakymmenestä satoihin kilowatteihin.


title: Kaplan-turbiini

text: Bulb- tai putkiturbiinit on suunniteltu asennettavaksi suoraan vesiteihin. Iso bulb-turbiini asennetaan putkeen, jossa on generaattori, johtopyörä ja juoksupyörä. Putki- ja bulb-turbiineilla on kokonaan aksiaalinen rakenne, kun taas Kaplan-turbiinilla on radiaalinen johtopyörä.


title: Kaplan-turbiini

text: Pit-turbiinit ovat bulb-turbiinin erikoismuoto, jossa on vaihdelaatikko. Sen seurauksena generaattori ja "turbiinikapseli" ovat pienempiä.


title: Kaplan-turbiini

text: S- turbiini on aksiaalinen turbiini, mutta generaattori asennetaan vesiteiden ulkopuolelle. Tämä saavutetaan siten, että vesiteissä on S-muotoinen mutka, jonka seinämästä turbiinin akseli kytketään ulkopuolella olevaan generaattoriin.


title: Amortem

text: Amortem on Ruoskan neljäs studioalbumi, joka julkaistiin 5. heinäkuuta 2006. Kappaleet ”Alasin” ja ”Mies yli laidan” julkaistiin singleinä, ja niistä kuvattiin musiikkivideot. Kappaleen ”Mies yli laidan” ohjasi Henrik Mennander ja ”Alasimen” ohjasi Kusti Manninen.


title: Amortem

text: Albumi ylsi Suomen virallisen listan sijalle 6.


title: Dordrecht

text: Dordrecht on kaupunki Etelä-Hollannin provinssissa Alankomaissa. Vuonna 2011 siellä oli 118 810 asukasta.


title: Dordrecht

text: Kaupungissa on telakka, puu-, metalli- ja kemianteollisuutta sekä pieni merisatama. Se sai kaupunkioikeudet vuonna 1220.


title: Ede

text: Ede on kaupunki Alankomaiden itäosassa, Utrechtin ja Arnhemin puolivälissä. Vuonna 2011 siellä oli 108 285 asukasta. Kaupungilla ei ole vesiyhteyksiä, sillä valtatie- ja rautatieverkko palvelevat sitä hyvin. Myöskään Schipholin lentoasema ei ole kaukana.


title: Ede

text: Edellä on yksi ystävyyskaupunki:


title: Perhosveitsi

text: Perhosveitsellä voidaan tarkoittaa eurooppalaista tai itämaista perhosveistä.


title: Perhosveitsi

text: Eurooppalainen perhosveitsi, balisong, koostuu kolmesta osasta; kahdesta kahvakappaleesta (safe handle, bite handle), jotka on kiinnitetty terän takareunan kulmiin. Kahvat voi kääntää veitsenterän suojaksi silloin kun itse veistä ei tarvita.


title: Perhosveitsi

text:
Itämainen perhosveitsi sen sijaan on suuri, noin 20-30
cm pitkä leveäteräinen veitsi, joka painaa jopa puoli kiloa. Terä on joko tasaisen suora tai kärkeä kohti hieman levenevä. Terä on teroitettu joissakin malleissa molemmilta puolilta, mutta niissä on suurin piirtein etusormen kohdalla tylsistetty kohta. Joissakin malleissa on silti vain toinen puoli teroitettu ja veitsenterän tylsä reuna on joko täysin suora tai jopa hieman eteenpäin kaartuva. Itämaisen perhosveitsen kädensijassa on tylsällä sivulla koukkumainen väistin, johon voi vangita vihollisen aseen. Toisella puolella väistin taipuu kahvan taakse muodostaen suojan sormille.


title: Perhosveitsi

text: Itämainen perhosveitsi on kung fussa käytössä kahdenkäden tekniikoissa. Toinen veitsi on puolustava ja toinen hyökkäävä.


title: Perhosveitsi

text: Jotkut harrastelijat harjoittelevat huvikseen erilaisia hienolta näyttäviä temppuja ja sarjoja perhosveitsillä. Tätä varten on myynnissä myös tylppäteräisiä veitsiä, joiden avulla harrastuksen voi aloittaa loukkaamatta itseään liian vakavasti.


title: Perhosveitsi

text: Ensimmäiset perhosveitset konstruoitiin Espanjassa 1500-luvulla. Vanhin säilynyt on ranskalainen veitsi vuodelta 1710. 1980-luvulla Fiskars markkinoi perhosveistä Eräpuukon tuotenimellä Suomessa.


title: Isokeihäsrausku

text: Isokeihäsrausku ("Dasyatis brevicaudata") on keihäsrauskujen heimon suurikokoisin laji. Sitä tavataan Etelä-Afrikan, Mosambikin, Australian ja Uuden-Seelannin rannikkovesillä. Se pysyttelee vesissä, joiden syvyys on vähemmän kuin 470 metriä.


title: Isokeihäsrausku

text: Isokeihäsrauskun vartalon halkaisija voi olla kaksi metriä, ja kokonaispituus pyrstö mukaan lukien yli neljä metriä. Isokokoinen yksilö voi painaa 350 kg. Isokeihäsrauskun selkäpuoli on harmaanruskea tai siniharmaa, kummankin kylkievän vieressä on rivi sinisiä pilkkuja ja vatsapuoli on vaalea.


title: Isokeihäsrausku

text: Lähellä isokeihäsrauskun häntämäisen pyrstön juurta on myrkkypiikki, jolla voi olla pituutta jopa metrin verran. Rausku uusii piikin, jossa on teräviä taaksepäin osoittavia väkäsiä, satunnaisesti pudottamalla sen ja kasvattamalla uuden.


title: Isokeihäsrausku

text: Jos rausku onnistuu iskemään ihmistä, iskukohta turpoaa ja kipu voi kestää kuukausia. Keihäsrausku ei ole aggressiivinen, mutta voi iskeä, jos se tuntee olonsa uhatuksi. Rauskun päälle voi astua vahingossa, koska niillä on tapana maata pohjassa osittain hiekkaan hautautuneena.


title: Isokeihäsrausku

text: Isokeihäsrausku on maailman toiseksi myrkyllisin kala. Myrkyllisin kala on velhokala.


title: Isokeihäsrausku

text: Australialainen televisiojuontaja ja villieläinasiantuntija Steve Irwin kuoli syyskuussa 2006 isokeihäsrauskun pistettyä häntä myrkkypiikillä lähelle sydäntä Isolla valliriutalla Koillis-Australiassa. Hän oli parhaillaan kuvaamassa vaarallisia merieläimiä käsittelevää luontodokumenttia.


title: Korjažma

text: Korjažma () on Venäjällä Arkangelin alueella Kotlasin piirissä sijaitseva kaupunki ja tärkeä metsäteollisuuskeskus.


title: Korjažma

text: Korjažma sijaitsee Vytšegda-joen vasemmalla eli etelärannalla, noin 30 km itään Kotlasista, jossa joki yhtyy Vienanjokeen. Matkaa on noin 835 kilometriä Arkangeliin.


title: Korjažma

text: Korjažman perustamisajankohtana pidetään vuotta 1535, jolloin paikalle nousi Nikolai Korjažemskin luostari. Luostarin toiminta katkesi vuoden 1917 jälkeen. Seutu on alavaa ja ilmasto mantereinen.


title: Korjažma

text: Selluloosan tuotanto Korjažmassa alkoi vuonna 1961, jonka jälkeen paikkakunnan kasvu oli nopeaa. Kaupunkioikeudet Korjažma sai vuonna 1985.


title: Korjažma

text: Kaupungissa sijaitseva, Gruppa Ilim -konserniin kuuluva Kotlasin sellu- ja paperitehdas ("Kotlasski tselljulozno-bumažnyi kombinat") mainitaan Venäjän ja Euroopan suurimmaksi sellu- ja paperitehtaaksi. Se tuottaa noin 20 % kaikesta Venäjällä valmistetusta selluloosasta ja kartongista. Tuotannosta 65 % menee vientiin. Ilim-yhtiön hallussa on yli puolet Venäjän selluloosatuotannosta.


title: Korjažma

text: "Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia."


title: Java Platform, Enterprise Edition

text: Java Platform, Enterprise Edition tai Java EE (aiemmin käytetty nimitystä Java 2 Platform, Enterprise Edition ja J2EE, versioon 1.4 saakka) on ohjelmistokehitysalusta monitasorakenteisten Java-sovellusten kehitykseen ja suoritukseen.


title: Java Platform, Enterprise Edition

text: Java EE on spesifikaatio, jota sovelluspalvelimien ja ohjelmistokehitysympäristöjen tulee noudattaa. Java EE sisältää useita API-määrityksiä kuten JDBC, RMI, e-mail, JMS, web services, XML jne. Näiden lisäksi Java EE sisältää komponenttimäärittelyjä kuten Enterprise JavaBeans, servlet, portlet ja JavaServer Pages.


title: Java Platform, Enterprise Edition

text: Java EE määrittelee sovelluspalvelimen, jonka toteuttavat mm. Oracle WebLogic, GlassFish, IBM WebSphere ja JBoss.


title: Java Platform, Enterprise Edition

text: Alkuperäisen J2EE-määrityksen kehitti Sun Microsystems. Version 1.3 jälkeen määritystä on kehittänyt Java Community Process. Viimeisin Java EE 7 -versio julkaistiin kesäkuussa 2013.


title: Mataró

text: Mataró on kaupunki Espanjan Kataloniassa, melko lähellä Barcelonaa. Vuonna 2016 kaupungissa oli 125 517 asukasta. Kaupunki on saanut alkunsa roomalaisten kylästä, jonka ajoilta on säilynyt kylpylän raunio.


title: Mataró

text: Espanjan ensimmäinen rautatie oli Barcelona–Mataró-linja, joka avattiin liikenteelle 1848.


title: Mataró

text: Arkkitehti Josep Puig i Cadafalch syntyi Mataróssa.


title: Johannes Aavik

text: Johannes Aavik (8. joulukuuta 1880 Pöide, Saarenmaa – 19. maaliskuuta 1973 Tukholma, Ruotsi) oli viron kielen uudistaja.


title: Johannes Aavik

text: 1888–1902 Aavik kävi koulua saksankielisessä kymnaasissa Kuressaaressa, jossa osallistui nuorten kirjallisuuspiiriin, joka julkaisi käsinkirjoitettua lehteä. Aavik hyödynsi siihen Juhani Ahon kirjoittamia lastuja. 1902 Aavik lähti opiskelemaan Tarton yliopistoon kahdeksi vuodeksi. Tartossa hän tutustui tuleviin nooreestiläisiin, mm. Gustav Suitsiin ja Friedebert Tuglasiin. 1903 Aavit lähti Ukrainaan jatkaan opintoja Nežinin historiallis-kielitieteellisessä instituutissa. Ukrainassa hän kirjoitti 1904 Georg Brandesille ranskankielisen katsauksen viron uudempaan kirjallisuuteen. 1905 kirjoitti Noor-Eestin ensimmäiseen albumiin mm. viron kirjakielen täydentämisen keinoista.


title: Johannes Aavik

text: 1906 hän siirtyi opiskelemaan Helsingin yliopistoon. Tällöin hän tutustui Juhani Ahoon, jolta pyysi lupaa vironkielisen lastuvalikoiman julkaisemiseen. 1907 Aavik julkaisi Ahon lastuista valikoiman "Laastud", "Väljavalik I". 1909 ilmestyneessä Noor-Eestin III albumissa oli myös Aavikin kaukokirjallinen teos "Ruth" kirjailijaniemellä J. Randvere. 1910 Aavik valmistui Helsingin yliopistosta filosofian kandidaatiksi; pro gradu -tutkielma oli ranskalaisesta kirjailijasta Paul Bourget'sta. Vuonna 1911 hän julkaisi Villem Grünthalin kanssa toisen valikoiman Ahon lastoja, "Laastud II". 1912 Aavik julkaisi Yksin-teoksen vironnoksen.


title: Johannes Aavik

text: Aavik oli viron kielenuudistusliikkeen keulahahmo. Hän esitteli liikkeen teoreettiset perusteet vuonna 1924 kirjassaan "Keeleuuenduse äärmised võimalused". Hän toi viron kieleen paljon uusia sanoja kansankielestä ja suomesta ja loi yhdyssanoja ja johdoksia, joista osa on edelleen käytössä.


title: Jyrki Linjama

text: Jyrki Ilari Linjama (s. 23. huhtikuuta 1962 Jyväskylä) on suomalainen säveltäjä.


title: Jyrki Linjama

text: Jyrki Linjama syntyi Jyväskylässä ja aloitti musiikinopintonsa Einojuhani Rautavaaran (sävellys) ja Paavo Heinisen (satsioppi) johdolla Sibelius-Akatemiassa. Hän valmistui musiikin maisteriksi 1989 ja opiskeli myös Haagissa, Budapestissa ja Berliinissä. Hän on opettanut Helsingin yliopistossa 1986–1987, Sibelius-Akatemiassa 1993–1995 ja Turun yliopistossa vuodesta 1993 lähtien.


title: Jyrki Linjama

text: Linjaman poika on DJ ja tuottaja Lenno Linjama (s. 1995).


title: Jyrki Linjama

text: Linjama yhdistää sarjalliseen tekniikkaan perinteisiä muotorakenteita, kuten cantus firmus -tekniikkaa. Linjamaa kiehtovat musiikin, teologian, etiikan, kielen, runouden ja tanssin rajapinnat ja kohtaamiset. Linjaman musiikille on tyypillistä myös rytminen ja harmoninen monimutkaisuus.


title: Jyrki Linjama

text: Linjama on saanut useita tunnustuksia, ja suomalaiset orkesterit ja festivaalit ovat tilanneet häneltä teoksia. Linjama oli itävaltalaisen Carinthischer Sommer -festivaalin teemasäveltäjä 2010. Linjama sai lokakuussa 2004 Paulon Säätiön Hulda Paulo -palkinnon.


title: Sun

text: Sun voi tarkoittaa jotain seuraavista:


title: Gardermoenin lentoasema

text: Oslo-Gardermoenin lentoasema sijaitsee Gardermoenissa, Ullensakerissa 48 kilometriä Oslon pohjoispuolella. Lentoasema avattiin vuonna 1998, ja on nykyään Norjan pääasiallinen kansainvälinen lentoasema. Lentoasema on Scandinavian Airlinesin ja Norwegian Air Shuttlen hubi ja Pohjoismaiden toiseksi vilkkain matkustajamäärillä mitattuna.


title: Gardermoenin lentoasema

text: Gardermoenissa on Euroopan suurin verovapaa myymälä. Koska Norja ei ole Euroopan unionin jäsen ja useimmat kentältä suuntautuvat matkat suuntautuvat EU-maihin, kentän verovapaa myynti on keskimääräistä EU-kenttää paljon suurempi verovapauden takia. Esim. Suomeen matkustavat voivat tehdä verovapaita ostoksia.


title: Gardermoenin lentoasema

text: Kun lentoasemaa rakennettiin, se yhdistettiin rautatieverkkoon lentoaseman alle rakennetulla rautatieasemalla. Lentoasemalta Oslon keskustaan kulkee "Airport Express Train" (Flytoget), jonka matka-aika on 18 minuuttia ja jolla lentoasemalta pääsee aivan Oslon ydinkeskustaan. Myös väleillä Skien-Oslo-Lillehammer-Trondheim ja Kongsberg-Eidsvoll liikennöivät paikallisjunat pysähtyvät lentoasemalla.


title: Gardermoenin lentoasema

text: Matkustajaterminaali on pinta-alaltaan 148 000 m, ja se on 819 metriä pitkä. Terminaalissa on 52 lentokoneiden seisontapaikkaa, joista 34 on yhdistetty matkustajasilloin ja 18 ns. bussiportteja. Lentojen kuulutukset kuuluvat vain porttien välittömässä läheisyydessä. Norjan sisäisten lentojen käytössä olevat portit sijaitsevat läntisessä siivessä, kansainvälisten lentojen käytössä olevat portit itäisessä. Schengen-alueen ulkopuolelle suuntautuvien lentojen portit ovat itäisen siiven päässä. Kolme porttia lähimpänä terminaalin keskiosaa ovat sekä Norjan sisäisten että kansainvälisten lentojen käytössä. Neljä porttia itäisen siiven päässä ovat sekä Schengen-alueelle että sen ulkopuolelle suuntautuvien lentojen käytössä. EU:n valvojat ovat olleet hieman skeptisiä porteista, joita käytetään sekä Schengen-alueelle että sen ulkopuolelle suuntautuvissa lennoissa: muutaman kerran matkustaja, jonka olisi pitänyt mennä rajatarkastuksen läpi, ei mennyt.


title: Gardermoenin lentoasema

text: Terminaalin nykyinen kapasiteetti on 23 miljoonaa matkustajaa vuodessa, joten terminaali alkaa kohta käydä liian pieneksi: vuonna 2012 terminaalia käytti 22,1 miljoonaa matkustajaa. Koska lentoasemalla on tiukat tullimenettelyt vaihtomatkustajille (matkatavarat täytyy hakea matkatavarannoutopisteestä, näyttää tullille ja viedä uudelleen lähtöselvityksen kautta, kun vaihdetaan kansainväliseltä lennolta Norjan sisäiselle lennolle tai päinvastoin), jotkut vaihtomatkustajat yrittävät välttää vaihtoa Gardermoenissa ja ottavat mieluummin toisen yhteyden, jos mahdollista.


title: Gardermoenin lentoasema

text: Miltei puolet lentoaseman ylläpitäjän tuloista tulee vähittäismyynnistä. Lentoasemalla on kaksikymmentä ravintolaa, kahvilaa ja baaria, ja lisäksi kauppoja ja muita palveluita, kuten pankkeja ja posti. Kaikkiaan 8 000 m on ravintoloiden, myymälöiden ja muun ei-ilmailutoiminnan käytössä. Lentoaseman verovapaan myymälän pinta-ala on 1 500 m, ja se on Euroopan suurin. Saapuville matkustajille on pienempi verovapaa myymälä matkatavaranluovutusalueella.


title: Gardermoenin lentoasema

text: Pääterminaalin lisäksi lentoasemalla on VIP-lounge Norjan kuningasperheelle, Norjan halituksen jäsenille ja ulkomaisten kuningasperheiden ja hallitusten jäsenille. Lentoasemalla on leikkipaikkoja sekä läntisessä että itäisessä siivessä. Läntisessä siivessä on myös hiljentymishuone. Lääkintähenkilökunta päivystää lentoasemalla vuorokauden ympäri.Pegasus Airlines operoi helikopteriliikennettä.


title: Vanden Plas

text: Vanden Plas on saksalainen progressiivista metallia soittava yhtye. Se on perustettu Kaiserslauternissa 1986. Vuosina 1991 ja 1994 he levyttivät kappaleet ”Keep On Running” (1991) ja ”Das Ist Für Euch” (1994) taistelulauluksi paikalliselle jalkapalloseuralle FC Kaiserslauternille. Kaikkia yhtyeen jäsenistä on kutsuttu teatteri- ja rockmusikaaliprojekteihin, kuten "Jesus Christ Superstar", "The Rocky Horror Show", "Pieni kauhukauppa" ja "Evita".


title: Vanden Plas

text: Vuonna 2004 laulaja Andy Kuntz julkaisi kunnianhimoisen sooloprojektinsa nimellä Abydos. Projektin pohjalta esittiin musikaali 2. helmikuuta 2006 Kaiserslauternin paikallisessa teatterissa.


title: Vanden Plas

text: Vuonna 2006 yhtye julkaisi konseptialbumin "Christ.0", joka pohjautuu Alexandre Dumas’n kirjaan "Monte-Criston kreivi".


title: Solikamskin vaakuna

text: Solikamskin vaakuna on Solikamskin kaupungin historiallinen vaakuna, joka vahvistettiin 17. heinäkuuta 1783, kuten muutkin Permin seudun vaakunat. Vaakunan yläosa on Permin vaakuna ja sen alaosassa on kuvattu suolaputki, minkä avulla suolaa nostettiin ennen maasta. Kaupungin vaakuna otettiin uudelleen käyttöön 11. helmikuuta 1992.


title: Solikamskin vaakuna

text: Sittemmin kaupunki on ottanut käyttöön graafiselta asultaan uudistetun vaakunan.


title: Solikamskin vaakuna

text: Vaakunan osa-aiheena esiintyvä Permin kaupungin vaakuna on vanhempaa perua. Siinä kuvataan selässään Raamattua kantavaa karhua, jossa Raamatun päällä on Andreaksen risti. Aihe on tsaari Aleksei Mihailovitšin ajoilta.


title: Elimination Chamber

text: Eliminaton Chamber on ottelutyyppi showpainissa. Ottelutyyppiä käytetään erityisesti World Wrestling Entertainmentissa.


title: Elimination Chamber

text: Ottelupaikkana toimii häkillä ympäröity kehä, jonka kulmiin on liitetty neljä pleksiseinäistä koppia. Kaksi painijaa aloittaa ottelun kehässä, kun muut neljä painijaa odottavat kopeissa ottelunsa alkua. Voittajaksi selviytyy viimeisenä häkkiin jäänyt.


title: Kuban Airlines

text: Kuban Airlines oli venäläinen lentoyhtiö, joka operoi lähinnä Venäjän sisäistä liikennettä Krasnodarista käsin. Ulkomaanlentoja yhtiöllä oli mm. Frankfurtiin.


title: Kuban Airlines

text: Yhtiö lopetti toimintansa talousvaikeuksien vuoksi 11. joulukuuta 2012.


title: Kuban Airlines

text: Yhtiö perustettiin ja se aloitti toimintansa vuonna 1932 osana Aeroflotia, ja se yksityistettiin vuonna 1992. Sen omistus jakaantui valtion (51%) ja työntekijöiden (49%) kesken.


title: Kuban Airlines

text: Kuban Airlines lensi säännöllisesti seuraaviin kohteisiin (tammikuu 2005):Elokuussa 2006:


title: William Albright (säveltäjä)

text: William Hugh Albright (20. lokakuuta 1944 – 17. syyskuuta 1998) oli yhdysvaltalainen säveltäjä, pianisti ja urkuri.


title: William Albright (säveltäjä)

text: William Albright syntyi Garyssä, Indianassa, ja aloitti pianonsoiton 5-vuotiaana. Hän opiskeli Juilliard Preparatory Departementissa 1959–1962, Eastman School of Musicissa 1962–1963, Michiganin yliopistossa 1963–1970 ja vuoden Pariisin konservatoriossa Olivier Messiaenin johdolla. Hän sai opetusta myös George Rochbergilta ja Max Deutschilta.


title: William Albright (säveltäjä)

text: William Albrightille on myönnetty kaksi Koussevitzki-sävellyspalkintoa, Queen Marie Jose -palkinto ja American Academy of Arts and Lettersin palkinto. Hän yhdisteli teoksissaan monesti modernin taidemusiikin ja populaarimusiikin vaikutteita ja piti varsinkin ragtimesta. Urkumusiikin lisäksi Albrightin tuotantoon kuuluu muun muassa klarinettikvintetto ja cembalokonsertto.


title: William Albright (säveltäjä)

text: William Albright kuoli Michiganin Ann Arborissa 1998. Hän opetti siihen saakka Michiganin yliopistossa. Hän oli kärsinyt useita vuosia alkoholismista.


title: William Albright

text: William Albright on seuraavien henkilöiden nimi:


title: Roberto Sierra

text: Roberto Sierra (s. 1953) on puertoricolainen säveltäjä.


title: Roberto Sierra

text: Roberto Sierra syntyi Puerto Ricolla ja opiskeli Puerto Ricon yliopistossa ja konservatoriossa. Valmistuttuaan hän lähti Eurooppaan, jossa hän opiskeli aluksi Royal College of Musicissa ja Lontoon yliopistossa sekä myöhemmin Utrechtissa. Hän palasi Puerto Ricolle 1982.


title: Roberto Sierra

text: Roberto Sierralle on myönnetty American Academy of Arts and Lettersin musiikkipalkinto, Budapestin kevätfestivaalin palkinto ja Alienor-cembalokilpailun palkinto. Hänestä tuli vuonna 1989 Milwaukeen sinfoniaorkesterin nimikkosäveltäjä.


title: Roberto Sierra

text: Roberto Sierra on säveltänyt orkesteri-, kamari-, vokaali- ja soolomusiikkia. Eräs tunnetuimmista teoksista on vuonna 2006 kantaesitetty "Missa Latina".


title: Discovery Institute

text: Discovery Institute on ajatushautomo, voittoa tuottamaton koulutuksellinen instituutti, joka perustettiin vuonna 1990. Sen päämaja on Seattlessa, Yhdysvalloissa. Instituutin kiinnostuksen kohteita ovat muun muassa älykäs suunnittelu, julkinen opetus ja kansainvälinen yhteistyö Cascadian alueella.


title: Discovery Institute

text: Discovery Institute on voittoa tavoittelematon säätiö, joka rahoittaa toimintansa yksityisten, organisaatioiden rahoituksella ja lahjoituksilla, jäsentensä panostuksella sekä erilaisten säätiörahoitusten avulla. Asiakirjat osoittavat, että lahjoitukset olivat vuonna 1997 1,4 miljoonaa dollaria ja vuonna 2003 4,1 miljoonaa dollaria. Lahjoitukset ovat peräisin 22 taholta, joista arviolta kaksi kolmannesta on uskonnollisia. The Discovery Instituten johtajistoon kuuluva Stephen C. Meyerin mukaan säätiö saa rahaa varakkailta konservatiiveilta.


title: Discovery Institute

text: Rahoittajina on samoja konservatiiveja, jotka rahoittivat George W. Bushia tämän pyrkiessä presidentiksi. Esimerkiksi Bill ja Melinda Gatesin säätiö on avustanut instituuttia kymmenellä miljoonalla dollarilla.


title: Discovery Institute

text: Discovery Institute kuitenkin kiistää, että sen todelliset tavoitteet olisivat uskonnollisia, eikä rahojen uskonnollinen lähde sen mielestä muuta asiaa. DI:n PR-edustaja keskeytti haastattelun, kun ABC News kysyi monista evankelikaalisten lahjoituksista.


title: Discovery Institute

text: Discovery Instituten virallinen kanta evoluution kouluopetukseen Yhdysvalloissa on nykyisin se, että kouluissa ei pidä opettaa älykkään suunnittelun teoriaa. Instituutti painottaa pikemminkin sitä, että oppilaille opetettaisiin enemmän evoluutiota teoriana muiden joukossa, myös vertaisarvioinnin läpikäyneissä tutkimuksissa esiintyviä evoluution ongelmakohtia. Instituutti ei kehota, että ongelmakohtien väitettäisiin selittyvän älykkäällä suunnittelijalla tai Jumalalla. Aikaisemmin Discovery Instituten kanta oli, että älykäs suunnittelu tulisi mainita kouluissa evoluution vaihtoehtona. Instituutin julkisuuteen vuotaneen Wedge-strategian tavoite oli uudistaa koko yhdysvaltalainen kulttuuri vastaamaan konservatiivisia kristillisiä näkemyksiä, poistaa darwinismi lopullisesti sekä tehdä älykkään suunnitelman ideasta hallitseva näkökanta tieteisiin.


title: Discovery Institute

text: puheenjohtaja


title: Discovery Institute

text: varapuheenjohtajat


title: Discovery Institute

text: Board of Directors


title: Discovery Institute

text: Senior Fellows


title: Discovery Institute

text: Adjunct Fellows


title: Discovery Institute

text: Former Fellows


title: Queen II

text: Queen II on brittiläisen Queen-yhtyeen toinen albumi. Se äänitettiin elokuussa 1973 ja julkaistiin vuoden 1974 keväällä. Roger Taylorin kirjoittamaa ”Loser in the Endiä” lukuun ottamatta kaikki albumin kappaleet ovat Freddie Mercuryn ja Brian Mayn käsialaa. "Queen II" on yhtyeen mittakaavassa tunnelmaltaan poikkeuksellisen synkkä albumi.Dimery 2010, s.321. Albumia on monesti luonnehdittu unohdetuksi klassikoksi; se ei sisällä yhtyeen tunnetuimpia kappaleita eikä saanut kummoista vastaanottoa julkaisunsa jälkeen. "Queen II" on silti monien fanien, muusikoiden ja kriitikoiden mielestä yhtyeen parhaita albumeja.


title: Queen II

text: Yhtye sai "Queen II:n" äänitykseen mukaan tuottaja Roy Thomas Bakerin sanoin ”kaikki mahdolliset musiikilliset ja tuotannolliset tekniikat”. Esikoisalbumi "Queen" oli jouduttu tekemään kiireessä pääasiassa keskellä yötä.Dimery 2010, s.321.


title: Queen II

text: Albumilla esiintyvä Mercuryn säveltämä kappale ”The Fairy Feller's Master-Stroke” pohjautuu Richard Daddin samannimiseen maalaukseen. Maalaus on näytteillä Lontoon Tate-galleriassa. ”Rhye”, johon kappale ”Seven Seas of Rhye” viittaa, oli Freddie Mercuryn ja hänen sisarensa lapsena luoma mielikuvitusmaailma. Kappale kertoo tästä mielikuvitusmaailmasta. Yksi Rhyen maista oli nimeltään ”Bohemia”, johon puolestaan ”Bohemian Rhapsody” viittaa.


title: Queen II

text: Singlenä julkaistu Mercuryn ”Seven Seas of Rhye” nousi brittilistan kymmenennelle sijalle. B-puolen kappale ”See What a Fool I've Been” ei esiinny alkuperäisellä levyllä, mutta se lisättiin Hollywood Recordsin vuonna 1991 julkaisemaan CD-versioon.


title: Queen II

text: Alkuperäisen vinyylilevyn puolet on nimetty ”valkoiseksi” ja ”mustaksi” puoleksi, eikä A- ja B-puoliksi kuten perinteisesti on ollut tapana.


title: Queen II

text: Albumi julkaistiin alun perin vinyylilevynä ja C-kasettina Britanniassa 8. maaliskuuta 1974. Se oli parhaimmillaan viidenneksi myydyin äänite 29 listaviikon aikana. Yhdysvalloissa albumi julkaistiin 9. huhtikuuta 1974, jossa se 13 listaviikon aikana nousi parhaimmillaan 49. sijalle. Albumi saavutti kultalevyn myyntirajan sekä Britanniassa että Yhdysvalloissa.


title: Queen II

text: CD-levynä albumi julkaistiin ensimmäisen kerran vuonna 1986. Hollywood Records julkaisi CD-levyn uudelleen vuonna 1991 kolmen bonuskappaleen kera. Vuoden 1986 CD-versio julkaistiin uudelleen Euroopassa ja Japanissa vuosina 1993–1994. Remasteroituna CD-levy julkaistiin Japanissa vuosina 2001 ja 2004. Euroopassa remasteroitu CD-levy japanilaisin kansin julkaistiin 12. heinäkuuta 2004.


title: Queen II

text:
Valkoinen puoli
Musta puoli


title: Queen II

text: Lisäksi


title: Joutsenen veljekset

text: Joutsenen veljekset eli Karl Fredrik Joutsen (vuoteen 1883 Johnson, 19. heinäkuuta 1865 Kaarina – 1948) ja Anton Fabian Johnsson (1868 – 3. helmikuuta 1942 Helsinki) olivat suomalaisia Klondikessa menestyneitä kullankaivajia. Veljekset kuuluivat Johnsson-sukuun, joka oli lähtöisin Inkerinmaalta. Useimmat sukuun kuuluvat elivät 1700-luvun puolivälistä lähtien Varsinais-Suomessa ja Satakunnassa. Moni heistä vaikutti pappina, kanttorina, opettajana ja hallintomiehenä.


title: Joutsenen veljekset

text: Karl ja Anton olivat Turun Nummenpakalta kotoisin olevia sepän poikia. He myös sattuivat molemmat olemaan kultaryntäyksen aikaan Yhdysvalloissa. Siellä he tapasivat lokakuussa 1897 ja päättivät lähteä yhdessä vuolemaan kultaa Klondikeen, missä he muodostivat perustan omaisuudelleen, jota myöhemmin veljesten palattua synnyinmaahansa elokuussa 1905 laajennettiin entisestään erinäisillä sijoituksilla. Suurimman osan tästä omaisuudesta naimattomat veljekset lahjoittivat myöhemmin Turun yliopistolle, joka rakennutti niillä yliopistolle uuden kirjastotalon ja fysiikan-kemian laitosrakennuksen. Kirjastotalon seinällä olevasta Turun Suomalaisen Yliopistoseuran vuonna 1970 lahjoittamasta muistolaatasta löytyy teksti ”Tämä kirjastorakennus on rakennettu Alaskan kullalla, jonka K.F. Joutsen on kaivanut yhdessä veljensä kanssa ja lahjoittanut Turun yliopistolle 1948.” Veljekset lahjoittivat yliopistolle myös Alaskasta tuomansa 247 grammaa painavan kultahipun.


title: Emmen

text: Emmen on kaupunki Alankomaiden koillisosassa, Saksan rajalla. Vuoden 2015 alkupuolella siellä oli 107 778 asukasta. Emmen perustettiin toisen maailmansodan jälkeen kuntaliitoksessa, jossa yhdistettiin alueen pieniä, keskiajalla syntyneitä maatalousvaltaisia taajamia. Emmenin keskustan ympärille rakennettiin moderneja asumalähiöitä. Kaupungin väkiluku nousi nopeasti, sillä 1800-luvulla alueella asui vain kolme tuhatta henkeä.


title: Emmen

text: Emmenin ehkä tunnetuin urheiluseura on jalkapalloseura FC Emmen, joka pelaa Eerste Divisiessa. Kaupungin nähtävyyksiin kuuluu 1930-luvulla perustettu "Dierenpark Emmen" -eläintarha.


title: Windows Anytime Upgrade

text: Windows Anytime Upgrade on Microsoftin tarjoama palvelu, jossa Windows Vistan käyttäjät voivat päivittää myyntipakettinsa lisenssiä ostamalla uuden lisenssin internetin kautta.


title: Windows Anytime Upgrade

text: Tämänhetkisten Microsoftilta saatujen tietojen mukaan kaikki Windows Vistan myyntipaketit sisältävät Ultimate Editionin, mutta osa ominaisuuksista on poiskytkettyjä muissa myyntipaketeissa. Tätä ominaisuutta käytetään nykyään Windows XPssä Home ja Professional- versioissa.


title: Windows Anytime Upgrade

text: Nykyisten tietojen mukaan Microsoft ei itse myy lisenssipäivityksiä, vaan sen tekevät Microsoftin valtuutetut pakettikoneiden valmistajat.


title: Tuuletin

text: Tuuletin on tyypillisesti sähkömoottorin pyörittämä potkuri, joka panee ilman tai muun kaasumaisen aineen liikkeeseen. Yleisimmin tuuletinta käytetään ilmastoinnissa ja kaasun siirtämisessä teollisuudessa. Tuuletinta käytetään usein lämpimässä ilmastossa ilmavirran luomiseksi ja siten viileyden tunteen luomiseksi. Tuuletinta käytetään myös esimerkiksi kuivaamiseen, pölyn poistamiseen (esimerkiksi imurin avulla) ja tulen kohentamiseen.


title: Tuuletin

text: Tuuletinta käytetään myös tietotekniikassa tietokonekomponenttien luoman hukkalämmön poistamiseksi tietokoneen kotelosta, sillä liian suuri lämpö ei ole hyväksi tietokoneen toiminnalle; sen johdosta tietokoneen vakaus alkaa kärsiä. Tietokoneisiin on saatavana monenlaisia tuulettimia. Noin 40 mm:n kokoisista massiivisiin 200 mm:n tuulettimiin. Standardikokoja ovat 80 mm, 92 mm ja 120 mm. Tuulettimia on saatavana myös LED-valoilla varustettuna.


title: Länsisatama (Maarianhamina)

text: Maarianhaminan Länsisatama () on Maarianhaminassa sijaitseva matkustajaliikenteen satama, jota käyttävät useat Helsingistä ja Turusta Tukholmaan kulkevat matkustaja-autolautat. Maarianhamina kirjataan Helsingin ja Turun sataman jälkeen Suomen kolmanneksi vilkkaimmaksi ulkomaan matkustajaliikenteen satamaksi. Länsisataman alueella on myös laitureita pienaluksille.


title: Länsisatama (Maarianhamina)

text:
Maarianhaminan sataman vuosittainen matkustajamäärä:
Suuret autolautat pysähtyvät Ahvenanmaalla, sillä alue ei kuulu EU:n tullialueeseen ja näin lautoilla voidaan edelleen jatkaa verovapaata myyntiä. Virolaisen Tallink-varustamon alukset Tallinna–Tukholma -reitillä ovat poikenneet Maarianhaminassa Viron liityttyä EU:hun, jotta voisivat jatkaa verovapaata myyntiä. Helsingin linjan lautat ovat pysähtyneet Maarianhaminassa vuodesta 1999 lähtien. Marianhaminan ohella risteilyaluksia pysähtyy myös Ahvenanmaan Lumparlandin Långnäsin (Lumparland) tai Eckerön satamissa.


title: Länsisatama (Maarianhamina)

text: Länsisataman alueelle, pääosin risteilyalusten käyttämän satamalaiturien pohjoispuolella, sijaitsevat muun muassa museolaiva Pommern, Ahvenanmaan merenkulkumuseo ja Åländska Segelsällskapetin vierassatama. Myös Maarianhaminan vanha tullitalo sijaitsee alueella.


title: Länsisatama (Maarianhamina)

text: Maarianhaminan itäsatamassa (Österhamn) on suuri vierasvenesatama, purjehdusseuran kotisatama sekä puulaivatelakka, jossa mm. kaljaasi Albanus on rakennettu.


title: Mudhoney

text: Mudhoney on Seattlessa vuonna 1988 perustettu grunge-yhtye. Yhtyeen nimi tulee Russ Meyerin ohjaamasta "Mudhoney"-nimisestä elokuvasta ("Onnettomat") vuodelta 1965.


title: Mudhoney

text: Yhtyeen alkuperäiset jäsenet olivat Mark Arm ja Steve Turner, jotka olivat molemmat aiemmin toimineet yhtyeessä Green River. Rumpaliksi he saivat Dan Petersin ja basistiksi Matt Lukinin. Mudhoney julkaisi vuoden 1988 aikana ensimmäisen singlensä "Touch Me I'm Sick", kuten myös "Superfuzz Bigmuff" -EP:n. Molempien julkaisu tapahtui Sub Pop -levy-yhtiön kautta. Vuonna 1989 Mudhoney oli mukana Sonic Youthin kiertueella Euroopassa.


title: Mudhoney

text: Mudhoneyn ensimmäinen täysimittainen studioalbumi oli Sub Popilla vuonna 1989 julkaistu "Mudhoney". Seuraavan albumin ("Every Good Boy Deserves Fudge", 1991) julkaisun jälkeen yhtye vaihtoi levy-yhtiönsä Reprise Recordsiin. Yhtye kuitenkin palasi myöhemmin Sub Popille, ja sen tuorein albumi on toukokuussa 2008 julkaistu "The Lucky Ones".


Suomen lähi- ja perushoitajaliitto SuPer on sosiaali- ja terveydenhuollon toisen asteen tutkinnon suorittaneiden ja alalle opiskelevien ammattiliitto, joka kuuluu Toimihenkilökeskusjärjestö STTK:hon. Liittoon kuuluu 90 000 jäsentä. SuPer on ainoa liitto, joka on keskittynyt lähihoitajien ja perushoitajien edunvalvontaan.


title: Suomen lähi- ja perushoitajaliitto SuPer

text: Suomeen perustettiin vuonna 1948 Suomen Apuhoitajayhdistys (SAY), jonka tavoitteena oli valvoa jäsenten ja ammattikunnan etuja ja kehitystä.


text: Vuonna 1971 yhdistys päätettiin purkaa ja tilalle perustettiin Suomen Apuhoitajaliitto (SAL), joka aloitti toimintansa vuonna 1972. Se liittyi Toimihenkilö- ja Virkamiesjärjestöjen Keskusliittoon (TVK).


text: 1980-luvulla liiton nimeksi vaihdettiin Suomen Perushoitajaliitto SuPer, ja liitto jatkoi itsenäisenä järjestönä TVK:ssa. Vuosikymmenen lopulla liitolla oli yli 30 000 jäsentä. TVK:n konkurssin jälkeen SuPer liittyi keskusjärjestö STTK:hon vuonna 1993. SuPer ja Tehy muodostivat TVK:n konkurssin jälkeen Toimihenkilöiden neuvottelujärjestö TNJ:n.


text: Vuosi 2008 oli liiton 60-vuotisjuhlavuosi. Jäseniä liitossa oli tuolloin noin 70 000. Vuonna 2018 vietetään Suomen lähi- ja perushoitajaliiton 70-vuotisjuhlavuotta.


text: Järjestön toiminnan perusyksikkö on ammattiosasto, joita liitolla on yli 200 ympäri Suomea.


text: SuPer hoitaa jäsentensä edunvalvontaa kahden neuvottelujärjestön kautta. Kunta-alan koulutettu hoitohenkilöstö KoHo ryneuvottelee ja solmii kuntasektorin virka- ja työehtosopimukset. SuPerin lisäksi KoHoon kuuluvat Suomen Palomiesliitto SPAL ja Tehy. Yksityisten työnantajien palveluksessa olevien jäsenten edunvalvontaa SuPer hoitaa yhteistyössä Erillisalojen toimihenkilöliiton (ERTO) ja Tehyn kanssa Terveys- ja sosiaalialan neuvottelujärjestö TSN ry:ssä.


text: Jäsenten paikallisesta edunvalvonnasta huolehtivat SuPerin ammattiosastot, työpaikkojen luottamusmiehet, työsuojeluvaltuutetut ja yhteistoimintaelimissä toimivat edustajat.


text: Lähihoitajatutkinnon suorittaneet ovat SuPerin suurin jäsenryhmä. Superilaiset työskentelevät sosiaali- ja terveydenhuoltoalan työpaikoissa sekä julkisella että yksityisellä sektorilla. Superilaisia toimii myös alan yrittäjinä. Superilaisia työskentelee esimerkiksi vanhainkodeissa, sairaaloissa, terveyskeskuksissa, päiväkodeissa, kotihoidossa sekä lääkäriasemilla.


text: SuPerin jäseneksi voi liittyä jo opiskeluaikana, joilloin jäsenyys on maksutonta. Liitolla on opiskelijajäseniä noin 18 000.


text: SuPerin edustamia ammattikuntia ovat muun muassa:


text: Lähde


text: Liitto julkaisee SuPer-lehteä, joka ilmestyy 11 kertaa vuodessa.


title: Mahonki

text: Mahonki on karibianmahongin ("Swietenia mahagoni") ja brasilian- tai hondurasinmahongin ("Swietenia macrophylla") puuainesta. Mahonkia käytetään usein huonekalujen ja soittimien valmistamiseen oksattomuutensa, kutistumattomuutensa ja käyristymättömyytensä ansiosta. Kiillotettuna mahonki on kauniin punaista. Mahonkia käytetään useasti mm. veneiden kalusteisiin sekä pintamateriaalina.


title: Mahonki

text: Aitomahonkien ("Swietenia") suvun lajit ovat nykyisin vähentyneet merkittävästi liikahakkuiden vuoksi ja ovat suojeltuja, mutta niitä viljellään pieniä määriä mm. Aasiassa. Myös "Khaya"-suvun puista (useimmiten bassaminkaijamahongista) käytetään yleensä nimeä "Afrikkalainen mahonki."